Šta su rekli politički kandidati nedugo posle glasanja – Zvornik Danas\nNaslovna/naslovna/Šta su rekli politički kandidati nedugo posle glasanja\n116 7 minuta čitanja\nKandidat SNSD-DNS-SP za predsjednika Republike Srpske Milorad Dodik rekao je da očekuje pobjedu na današnjim izborima.\nDodik je naglasio da očekuje i pobjedu kandidata koalicije SNSD-DNS-SP za srpskog člana Predsjedništva BiH Željke Cvijanović i gotovo apsolutnu pobjedu cijelog SNSD-a.\nOn je rekao da će se narod izlaskom na izbore opredijeliti kome će dati povjerenje i podršku za upravljanje Republikom Srpskom u naredne četiri godine.\n„Važno je da ovaj dan prođe u miru, dostojanstvu i da se na kraju dana prebroje glasovi i utvrdi narodna i nacionalna volja, te da se brzo formiraju institucije Republike Srpske, a nakon toga i organi BiH“, rekao je Dodik novinarima u Laktašima.\nNakon glasanja, na koje je došao sa porodicom, Dodik je rekao da očekuje da će izbori potvrditi stabilnost Republike Srpske.\n„Republika Srpska će u naredne četiri godine potvrditi potpunu institucionalnu stabilnost, a onda i rast ekonomije i sve ono što je neophodno i u šta narod danas glasajući najviše vjeruje – a to je stabilna Republika Srpska, njen prosperitet i njen ekonomski razvoj“, naveo je Dodik.\nOn je zahvalio svima koji današnji dan smatraju važnim za Republiku Srpsku i koji će građansku dužnost ispuniti tako što će glasati.\nKandidat koalicije SNSD-DNS-SP za člana Predsjedništva BiH iz Republike Srpske Željka Cvijanović očekuje da će građani danas da se opredijele za stabilne i odlučne politike i ljude koji će upravljati takvim procesima.\n„Ovo je veliki dan za građane Republike Srpske koji treba da iskoriste svoje pravo da u duhu demokratije, mira i svega što nose kao vrijednost izaberu na velikoj političkoj sceni one koji su naši predstavnici“, rekla je Cvijanovićeva novinarima, nakon što je sa članovima porodice glasala na biračkom mjestu u Školi za slušno oštećene u Banjaluci.\nCvijanovićeva je rekla da želi da se što prije formiraju institucije, da vlast bude funkcionalna i da se ne osjećaju nikakve pauze zbog toga što su bili izbori.\n„Vjerujem da će to tako i biti“, rekla je Cvijanovićeva.\nOčekujem veoma upečatljive promjene u Srpskoj\nKandidat Saveza za promjene za predsjednika Republike Srpske Ognjen Tadić očekuje da izbori donesu veoma upečatljive promjene u Srpskoj.\nTadić je poručio da je najvažnije da svi izađu na izbore i tako pokažu da nijedna politička stranka niti pojedinac nisu iznad Republike Srpske, jer je Srpska iznad svega.\n„Čujemo da je izlaznost u Srpskoj jako dobra. To znači da promjene dolaze“, rekao je Tadić novinarima, nakon što je u prisustvu članova porodice glasao na biračkom mjestu u banjalučkoj Osnovnoj školi „Branko Radičević“ u naselju Starčevica.\nPrema njegovim riječima, građani bi trebalo da budu svjesni svoje odgovornosti za sudbinu Republike Srpske i da znaju da su političari samo ljudi koji odlučuju u njihovo ime.\nTadić je istakao da će Savez za promjene pratiti situaciju na nekoliko biračkih mjesta i u nekoliko gradova u kojima ima manjka ili viška biračkih listića, tako da će biti kažnjeni svi koji pokušaju da zloupotrijebe ovaj izborni proces.\nGlasati u korist Srpske, mira i stabilnosti\nKandidat Saveza za promjene za srpskog člana Predsjedništva BiH Mladen Ivanić izrazio je nadu da će građani na današnjim izborima donijeti odluke koje će biti u korist Republike Srpske, mira i stabilnosti.\n„Uvjeren sam da će danas veliki broj građana glasati za vlast koja njima odgovara u naredne četiri godine“, rekao je Ivanić novinarima nakon glasanja na biračkom mjestu u banjalučkoj mjesnoj zajednici Centar jedan.\nBosić: Ovi izbori su početak promjena\nPredsjednik SDS-a Mladen Bosić izrazio je danas uvjerenje da su ovi izbori početak promjena u dosadašnjoj politici, za koju tvrdi da su je obilježili konflikti i da je zanemarivala potrebe građana.\n„Mislim da ćemo od sada pričati kako da poboljšamo standard življenja, kako da napravimo dogovor koji će pokrenuti ekonomiju, da stvorimo uslove da naša djeca imaju mogućnost da ostanu ovdje i žive od svoga rada“, rekao je Bosić nakon glasanja u Brčkom.\nPrema njegovim riječima, kakvi god izborni rezultati budi, za očekivati je da će biti postignut jedan korak naprijed u demokratiji i da neće biti incidenata, a da ukoliko neko pokuša bilo kakvu vrstu zloupotreba, da će institucije da odrade svoj posao.\n„Građani će sigurno cijeniti kako je dosadašnja vlast upravljala s onim što joj je povjereno. Vjerujem da svi osjećaju da ovo nije dobro i da može i mora bolje“, rekao je Bosić.\nSrpska ide putem političke stabilnosti\nPredsjednik Narodne skupštine Republike Srpske Igor Radojičić očekuje da Srpska u narednom periodu ide putem političke stabilnosti i ekonomskog napretka.\nRadojičić očekuje da građani izađu na izbore i da Srpska dobije demokratsku vlast.\n„U stranačkom kapacitetu sam optimista“, izjavio je Radojičić novinarima na biračkom mjestu u Osnovnoj školi „Ivo Andrić“ u Banjaluci gdje je glasao.\nPavić: Izabrati najbolje i što prije formirati vlast\nPredsjednik Demokratskog narodnog saveza Marko Pavić izjavio je da ne sumnja da će građani danas izabrati one najbolje, da će vrlo brzo poslije izbora biti formirana vlast i da će se svi vratiti svojim redovnim poslovima.\n„Iza nas je vrijeme kada su se predstavljale stranke, kandidati i programi, a danas je na građanima donošenje odluke ko u naredne četiri godine treba da čini Narodnu skupštinu Republike Srpske, ko Parlamentarnu skupštinu BiH, ko da bude predsjednik Republike Srpske, a ko član Predsjedništva BiH“, rekao je Pavić novinarima u Prijedoru nakon što je glasao.\nOn je izrazio uvjerenje da će građani izaći na izbore i da su se opredijelili kako će glasati.\n„Imam puno povjerenje u građane, a na njima je zaista važna odluka, jer četiri godine nije mali period. Dosta je problema i moramo imati odgovorne ljude koji te probleme mogu rješavati“, rekao je Pavić.\nĐokić očekuje nastavak politike za bolji život\nPredsjednik Socijalističke partije /SP/ Petar Đokić izjavio je da očekuje da će biti nastavljena do sada vođena politika koja će omogućiti bolji život svim građanima u Republici Srpskoj.\nĐokić, koji je i nosilac liste SP za Narodnu skupštinu Republike Srpske u Izbornoj jedinci šest, istakao je da vjeruje da će narod na ovim izborima podržati takvu politiku.\n„Očekujem da će Socijalistička partija biti jedna od partija od koje će zavisiti budućnost vlade Republike Srpske“, rekao je Đokić poslije glasanja na biračkom mjestu u brčanskom Domu kulture.\nPrema njegovoj ocjeni, neće biti nove vlade Republike Srpske bez predstavnika SP u njoj.\nČavić: Savez za promjene nije radio uzaludan posao\nNosilac liste NDP-a za Narodnu skupštinu Republike Srpske Dragan Čavić rekao je da bi današnji dan trebalo da bude „dan demokratije“ i izrazio nadu da Savez za promjene nije radio uzaludan posao.\n„Vjerujem i da će NDP, čiji sam predsjednik, na na ovim izborima pokazati svoju snagu“, rekao je čavić nakon glasanja na biračkom mjestu u Eknomskoj školi u Banjaluci.\nČavić je poželio uspjeh svim političkim strankama na izborima i apelovao da svi poštuju narodnu volju.\n„Oni koji izgube neka to ne shvate kao vlastiti poraz, nego kao poraz njihove politike“, naveo je Čavić.\nSPP očekuje podršku građan\nKandidat Stranke pravedne politike /SPP/ za predsjednika Republike Srpske Dragomir Jovičić izrazio je očekivanje da će SPP na ovim izborima dobiti dovoljnu podršku građana da bi mogla da participira u vlasti i utiče na procese u društvu.\n„Očekujem da će građani imati hrabrosti da konačno, nakon više od 20 godina, smijene sa vlasti političke opcije koje su proizvele loše stanje u kojem se nalazimo i izaberu nove političke partije koji će moći da ponude rješenja probleme“, rekao je Jovičić.\nOn je dodao da očekuje da je veliki broj građana izašao na izbore jer je to njihova dužnost, navodeći da od masovnosti izlaska na izbore zavisi i regularnost izbornog procesa.\nZmijanjac: Birati dobro, a ne zlo\nKandidat Stranke pravedne politike za člana Predsjedništva BiH Goran Zmijanjac rekao je da vjeruje da su građani Republike Srpske i cijele BiH danas odabrali dobro, a ne zlo i da su odabrali ono što im je korist, a ne šteta.\n„Nadam se da je došlo vrijeme da razgovaramo kao ljudi, predstavnici sva tri naroda. Želim danas sreću svima koji su se kandidovali na bilo koju funkciju“, rekao je Zmijanjac novinarima u Prijedoru nakon što je glasao.\nOn je dodao da želi da današnje glasanje bude dokaz mirnog suživota u BiH.\nHrvatski narod izabraće hrvatski\nKandidat HDZ-a BiH i HNS-a za hrvatskog člana Predsjedništva BiH Dragan Čović duboko je uvjeren da će hrvatski narod dati podršku „Hrvatskom odgovoru“ i izabrati hrvatski.\nČović vjeruje da će svi u BiH konačno razumjeti da žive jedni uz druge i „da je BiH nedjeljiva kako god o tome neko spekulisao, kao što je i Mostar nedjeljiv“.\n„Siguran sam da će grupacija ljudi koja će napraviti vlast nakon 12. oktobra razmišljati na taj način“, rekao je Čović.\nKada je riječ o budućnosti BiH, Čović je istakao da se u BiH prvo mora napraviti pravna država da bi ljudi vjerovali u svoju zemlju, te da svi budu jednaki pred zakonom.\n„Treba da se obračunamo sa kriminalom i korupcijom, da više nemamo montiranih političkih procesa, da ljudi imaju bezbjednost za svoju imovinu, a nakon toga dolazi mogućnost da naši ljudi investiraju i da podstaknemo strane investitore“ rekao je Čović nakon glasanja u Mostaru.\nDa bi to bilo moguće, naglasio je on, potrebno je napraviti izmjenu Ustava BiH i Izbornog zakona BiH da se ne bi dogodilo da drugi biraju predstavnike vlasti u ime Hrvata.\n„Naš prioritet je i evropski put. Iako nema pridruživanja naredne četiri godine, mi u naredne četiri godine možemo dobiti kandidatski status i to je jedan od prioriteta HDZ-a BiH i mene kao hrvatskog člana Predsjedništva BiH“, naveo je Čović, koji je sa suprugom glasao u Hrvatskom domu hercega Stjepana Kosače.\nPredsjedništvo BiH da bude lider pozitivnih promjena\nKandidat HDZ-a 1990 za hrvatskog člana Predsjedništva BiH Martin Raguž vjeruje da već od sutra BiH imati kredibilnu instituciju Predsjedništva, koja će biti lider pozitivnih promjena.\n„Očekujem da nova vlast brzo i efikasno povede BiH prema evroatlantskim integracija, da uspostave institucionalnu odgovornost, dijalog, novu političku kulturu, pokretanje razvoja, podvuku crtu pod olovne riječi i vrate vjeru ljudima da je ovdje moguće živjeti bolje i odgovornije“, rekao je Raguž novinarima nakon što je glasao u Mostaru.\nOn vjeruje da će biti dio pozitivnog pristupa koji će vratiti vjeru u pozitivne odnose u BiH, u legitimno pravo na evropsku budućnost, trajan i stabilan mir i ostanak mladih i obrazovanih ljudi u BiH.\n„Vrijeme je za takvu politiku, jer će sve drugo biti nastavak destrukcija. Vjerujem da će birači izabrati pozitivnu i evropsku BiH koja će biti demokratska, pravedna, multietnička, zaposlena, funkcionalna i odgovorna“, rekao je Raguž.\nOn je izrazio uvjerenje da će izborom evropske BiH početi proces stalne stabilizacije, dodajući da se u suprotnom boji nastavka agonije.\nDemokratski doći do boljeg stanja u BiH\nKandidat koalicije „Zajedno za promjene“ za hrvatskog člana Predsjedništva BiH Živko Budimir rekao je vjeruje da će građani na izborima doprinijeti da se na demokratski način dođe do boljeg stanja u BiH.\n„BiH u naredne četiri godine očekuje teška borba za popravljanje ekonomskog stanja, te pokušaj da se promijeni politički ambijent koji će omogućiti da ekonomski oporavak BiH krene značajnijim koracima“, rekao je Budimir novinarima nakon glasanja u Mostaru.\nglasanje izbori 2014 politicari\nMeoteorit obasjao veliki dio Evrope (video)\nErdogan naredio borbenim avonima da patroliraju nebom Turske


Kaličanin je naveo da ostaje pri svim navodima optužnice smatrajući da je krivica Mikića dokazana te je predložio da mu se do pravosnažnosti presude produži pritvor jer još uvek stoje razlozi zbog kojih je i određen.\nAdvokat Sandra Rajković, branilac Mikića, rekla je u završnoj reči da tokom dokaznog postupka nije dokazano krivično delo koje se optuženom stavlja na teret.\nOptuženi za pokušaj UBISTVA MLADIĆA u Nišu ostaje još dva meseca u pritvoru zbog opasnosti od BEKSTVA\n- Nije postojao umišljaj da počini krivično delo a same povrede nanete su u stanju jake razdražljivosti usled vređanja i napada Nenada Mitrovića - rekla je Rajkovićeva u završnoj reči i zatražila od suda da bude oslobođen odgovornosti za krivično delo koje mu se optužnicom stavlja na teret. Ona je navela da se eventualno mogu steći elementi krivičnog dela nanošenje teške telesne povrede, ali je zatražila da ako sud odluči drugačije i utvrdi da je izvršio pomenuto krivično delo, da uzme u obzir sve olakšavajuće okolnosti, a pre svega da je izrazio kajanje za nanete povrede.\nMikić je i u završnom obraćanju pred sudom naveo da mu je žao zbog svega što se desilo.\n- U trenutku napada na mene, to je bio delić sekunde, nisam mogao racionalno da razmišljam. Mnogo mi je žao što je došlo do takvih posledica. Osećam se krivim za delo koje sam počinio onako kako sam naveo pred istražnim organima - rekao je Mikić.\nNenad Mitrović iz Beograda koga je nozem Mikić izbo\nKako "Blic" saznaje, Mikić je višestruki povratnik u izvršenju raznih krivičnih dela i do sada je odgovarao za držanje droge, teške krađe, nasilje u porodici, ubijanje i zlostavljanje životinja. Poslednjim izmenama Zakonika o krivičnom postupku predviđeno je da se povratnicima ne može izreći manje od polovine raspona između minimalne i maksimalne zaprećene kazne.\nZa ubistvo u pokušaju predviđena je kazna od minimalno pet do maksimalno 15 godina zatvora.\nNapad u stanu devojke\nKako je “Blic” pisao, incident se desio u stanu Aleksandre P. L. (43) u Ulici Radnih brigada u Nišu sa kojom je Mitrović živeo, a koja se povremeno viđala i sa Mikićem.\nMikić se na prošlim ročištima branio da nije imao nameru nikoga da povredi i da je i Aleksandrin stan došao navodno samo da bi Mitroviću dao novac za kartu do Beograda i da zatraži od njega da ode, ali ga je ovaj psovao i udario u glavu.\nOn je rekao da je prethodnog dana uzimao heroin i da je cele noći i narednog jutra pio, ali su veštaci utvrdili da ova droga i alkohol, koje je uzeo pre svađe nisu bitno uticali na njegovo rasuđivanje.\nMitrović je pred sudom izjavio da je sve što priča Mikić "čista laž", da je došao sa prijateljem koji se predstavio kao policajac i da nije video da ima nož, već da je osetio samo ubode u telo, nakon čega je otrčao u KC Niš.\nPOKUŠAJ UBISTVA NA BENZINSKOJ PUMPI Uhapšen maloletnik (16) iz Bačke Palanke jer je pucao na sugrađanina, lociran u Novom Sadu gde je pokušao da se SAKRIJE\n(UŽIVO) STIGLO 100.000 DOZA "SPUTNJIK V" Vučić na aerodromu "Nikola Tesla" dočekao novi kontigent ruskih vakcina


Kovač: Bilo je propusta, ali ne i zloupotreba | Kolubarske\nŽarko Kovač i Stanko Terzić (foto: Đorđe Đoković)\nKovač: Bilo je propusta, ali ne i zloupotreba\nEksterni revizor je, nakon što je pregledao finansijski izveštaj Grada Valjeva za 2014. godinu, izrazio mišljenje sa rezervom, što upućuje da je bilo nepravilnosti, a potvrđuju primedbe navedene u izveštaju.\nZamenik gradonačelnika Žarko Kovač kaže da primedbe, koje je eksterni revizor izneo u izveštaju, upućuju na to da su načinjeni propusti, pre svega u knjigovodstvenom delu, ali to nikako nisu materijalne greške, a još manje zloupotrebe za krivičnu odgovornost.\nKovač citira završne odredbe izveštaja eksternog revizora gde je napisano da “osim za efekte pitanja iznetih u pasusima Osnova za mišljenje sa rezervom, finansijski izveštaji pokazuju istinito i objektivno, po svim materijalno značajnim pitanjima, finansijski položaj Grada, kao i rezultate njegovog poslovanja i tokove gotovine na dan 31. decembar 2014. godine”.\nMeđutim, na osnovu iznetog mišljenja sa rezervom, ne može se zaključiti da izveštaj istinito i objektivno pokazuje finansijski položaj Valjeva, jer zbir netačnih brojeva, ne može dati tačan broj, s obzirom na to da u finansijskom izveštaju nisu uključeni efekti četiri primedbe, koje je izneo revizor. Odgovarajući na ovu moju konstataciju Kovač kaže da u poslovanju Grada nema nikakvih nepravilnosti niti osnova sumnje bilo koje vrste, jer je revizor dužan da u svom izveštaju izrazi i sumnju ukoliko uoči neku protivpravnu radnju.\nČetiri primedbe eksterenog revizora\nEksterni revizor navodi da u finansijski izveštaj Grada nisu uključeni indirektni budžetski korisnici Direkcija za poljoprivredu i robne rezerve i Direkcije za izgradnju i razvoj Kolubarskog okruga pogođenog zemljotresom. Istaknutio je da još uvek nije rešen problem imovine ova dva javna preduzeća, koja se finansiraju iz gradske kase. Kovač kaže da ova primedba nije novost za gradsko rukovodstvo i objašnjava da su problemi zasnovani na pogrešnom knjiženju.\n“Direkcija za poljoprivredu i robne rezerve imala je problem oko knjiženja rezultata poslovanja. Naime, preko ove Direkcije išle su robne rezerve, ali i podsticaj razvoja stočarstva. Postoje tačni knjigovodstveni podaci o broju grla, ali oni nisu izraženi u finansijskom smislu, tako da vrednost kupljene stoke nije ušla u poslovne knjige Grada”, objašnjava Kovač i dodaje da je još na početku godine angažovan knjigovođa, koji će urediti to poslovanje, što će biti rešeno do oktobra, tako da će ta suma biti evidentirana u budžetu za 2015. godinu.\nŠto se tiče primedbe koja se odnosi na Okružnu direkciju, Kovač objašnjava da je problem nastao onog trenutka kada je Direkcija za izgradnju i razvoj Kolubarskog okruga pogođenog zemljotresom prestala da postoji. “Primedba se odnosi na to da je Direkcija trebalo da bude formalno-pravno ugašena, a ne da se fiktivno vodi da postoji”, kaže Kovač i najavljuje da će ova Direkcija biti ugašena kada se oko toga saglase sve opštine Kolubarskog okruga. Dodaje da je Valjevo podnelo inicijativu, ali opština Mionica, koja je imala najveću štetu, na to ne pristaje jer tako gubi šansu za dalju nadoknadu štete. Kovač naglašava da će gašenjem Direkcije, prostor u Pantućevoj ulici, koji je sada napušten, moći da se stavi u funkciju.\nRevizor dalje u izveštaju navodi, da je u poslovnim knjigama, kao vlasništvo Grada, iskazano zemljište na prostoru bivše fabrike “Stefil”, koje je u međuvremenu prodato, tako da postoji mogućnost da je u finansijskom izveštaju evidentirano i kao prihod i kao imovina.\n“U ovom slučaju je greška u tome što su parcele iskazane u materijalnom, ali ne i u finansijskom smislu, jer prodate parcele nisu isknjižene”, objašnjava Kovač i navodi da će to biti vrlo brzo ispravljeno.\nMaterijal za Skupštinu (Foto: Đorđe Đoković)\nPrimedba revizora se odnosi i na to da Grad u svojim poslovnim knjigama ne vodi osnivačke uloge u javnim preduzećima "Kolubara", "Vidrak", " Vodovod", "Toplana", "Polet", “Radio Valjevo”, tako da se ne zna imovina Grada koja je uložena u ta preduzeća.\nOva primedba eksternog revizora, kako objašnjava Kovač, odnosi se na to što osnivački ulog Grada u kapitalu javnih preduzeća nije iskazan u poslovnim knjigama. “Niko ne spori osnivački ulog i on je u tim javnim preduzećima evidentan, samo nije iskazan u poslovnim knjigama Grada. To jeste greška, ali ne fatalna, i biće ispravljena”, kaže Kovač.\nI četvrta primedba eksternog revizora, zbog čega nije izrazio pozitivno, nego mišljenje sa rezervom, odnosi se na to da se 3,6 miliona dinara budžetskih para još uvek nalazi na računu Valjevske banke, koja je u stečaju. ”Kada je ugašena OSA (Opštinska stambena agencija), na njihovom računu bilo je 3,6 miliona dinara kod Valjevske banke. Banka je sada u stečaju, ali su u toku aktivnosti, da se taj novac vrati u budžet grada”, kaže zamenik gradonačelnika Žarko Kovač.\nZaključak je da su sve greške i nepravilnosti, koje je uočio i na koje je skrenuo pažnju eksterni revizor, rezultat lošeg knjiženja ili, kako reče zamenik gradonačelnika Žarko Kvač, "propusta u kjnjiženju".\nNa Gradskom Veću o izveštaju ni slova\nIzveštaj nezavisnog revizora o finansijskom poslovanju Valjeva u 2014. godini trebalo je da bude i pred odbornicima na sednici Skupštine grada, koja juče nije održana. Ovaj izveštaj je bio pred članovima Gradskog veća, međutim niko, uključujući gradonačelnika Stanka Terzića i zamenika gradonačelnika Žarka Kovača o izveštaju i primedbama revizora, na toj sednici, ni slova. Gradonačelnik Stanko Terzić je odbio poziv Kolubarskih.rs da objasni šta je konkretno zamerio revizor, zbog čega su napravljeni “propusti” i kada će biti ispravljeni.


PeakServe – sistem za brisanje ruku - Market Network Market Network\nPeakServe – sistem za brisanje ruku\nIstraživanje kompanije Tork pokazuje da posetioci tržnih centara, muzeja, poslovnih centara itekako obraćaju pažnju na higijenu u toaletu.\nOsim toga, nervira ih gužva u toaletu, odnosne čekanje u redu. 70% ljudi je doživelo neprijatno iznenađenje u toaletu i jedna četvrtina gostiju najradije bi jednostavno izbegavala da ode u toalet. Tržni centri i poslovni kompleksi kroz koje u toku dana prođe veliki broj ljudi, zahtevaju konstantno održavanje. Ubrusi i sapuni troše se u minuti, pa zaposleni jedva uspevaju da održe tempo sređivanja toaleta.\n– Utisak posetioca je od velike važnosti, na koji može da utiče stanje toaleta. Na primer, od troje ljudi jedan će se odreći konzumacije hrane i pića ukoliko tako može da izbegne posetu toaletu na veoma posećenim mestima. To je od lošeg uticaja na prihode samog mesta, s obzirom na to da često veliki deo prihoda baš i predstavlja konzumacija hrane i pića – izjavila je Badar-Szabo Virag, marketing menadžer u kompaniji Tork.\nPeakServe ima kapacitete veće od drugih sistema zahvaljujući kojima papir ne nestaje iznenada.. Jedan držač može da usluži više od 1000 gostju između dva punjenja- odnosno u rekordnom roku, za samo 3 sekunde se obavlja brisanje ruku i samim tim se smanjuje i gužva u toaletu. Moguće bilo kada dopuniti, tako se osoblje za čišćenje prilikom najvećih poseta može koncentisati na druge zadatke i vršiti dopunu ubrusa u nekom mirnijem trenutku prilikom manje posećenosti. Tako sistem postaje prilagodljiv situaciji: te najvažniji zadaci mogu biti obavljeni u pravom trenutku.\nMultiactiv: U jednom pakovanju serum, maska i krema\nFRIKOM: Hrono pogačice


RTS :: Selaković u Bundestagu: Posvećeni dijalogu sa Prištinom, problem nedostatak poverenja\nPolitika Selaković u Bundestagu: Posvećeni dijalogu sa Prištinom, problem nedostatak poverenja\nsreda, 03. mar 2021, 15:51 -> 19:56\nSelaković je rekao da je pitanje KiM, tema od najvećeg značaja, ne samo za Srbiju već i za očuvanje mira i stabilnosti čitavog regiona.\n"Uveren sam da je, samim tim, ovo pitanje važno i za Nemačku, jer smo bili svedoci da je svaka nestabilnost na Balkanu na kraju imala uticaja i na nemačko društvo. To je pitanje iznalaženja trajnog i održivog rešenja za pitanje Kosova i Metohije", rekao je Selaković.\nSelaković je napomenuo da je u tom procesu problem nedostatak poverenja, te da Srbija insistira da ono što se u okviru dijaloga sa Prištinom dogovori – mora striktno i bez izuzetka biti i sprovedeno, podsećajući da je Beograd do sada učinio mnogo, dok 2.874 dana Priština odbija da primeni deo koji se tiče osnivanja Zajednice srpskih opština.\n"Nastavićemo da insistiramo na formiranju SZO"\nOn je istakao da Srbija nastoji da očuva i svoje, pravoslavno kulturno nasleđe na prostoru KiM, koje je od nemerljivog značaja za čitavo hrišćanstvo.\n"Zato nas zabrinjavaju i sve brojnije aktivnosti koje sinhronizovano i otvoreno sprovode vlasti u Prištini i Tirani na realizaciji ideje o ‘velikoj Albaniji’, što je pretnja ne samo za Srbiju, već i za stabilnost čitavog regiona", upozorio je šef srpske diplomatije i dodao da Beograd zato očekuje snažno i nedvosmisleno delovanje partnera na suzbijanju takvih ambicija.\n"Neophodno je da svi zajedno shvatimo ozbiljnost i dugoročnost pretnje kojoj je naš region izložen od strane promotera projekta 'velike Albanije'", naglasio je Selaković.\nNaveo da je Beograd spreman da nastavi dijalog sa Prištinom u dobroj veri, a da rezultat dijaloga treba da bude kompromisno, održivo rešenje, prihvatljivo za obe strane i u interesu svih – i Srba i Albanaca.\n"Punopravno članstvo u EU je jedno od ključnih spoljnopolitičkih prioriteta i strateški cilj svih vlada Srbije u proteklih 20 godina, uključujući i aktuelnu. Svesni smo da je put ka članstvu dug, zahtevan i praćen brojnim izazovima sa različitih strana", dodao je Selaković i podsetio da je Srbija prihvatila novu metodologiju.\n"Srbija želi u EU jer deli evropske vrednosti"\n"Zato je naš stav jasan, želimo punopravni članstvo u Uniji i potrebna nam je vaša pomoć kako bismo okončali i ubrzali proces pristupanja", naglasio je Selaković.\nDodao je da je Srbija na evropskom i zbog transformacione moći pregovaračkog procesa pristupanja, jer želi da omogući bolji život za građane.\n"Srbija će u prvom kvartalu biti prva po privrednom rastu u Evropi"\nTakav je rezultat, dodaje, ostvaren zahvaljujući brzom otvaranju naše privrede posle prvog talasa pandemije, kao i reformskim merama koje je preduzela Vlada Srbije od 2014. godine.\nSrbija je, podvukao je Selaković, spona i važan deo koridora između Zapadne Evrope i Istanbula, te je s tim u vezi podsetio da je završena prva deonica auto-puta od Sofije do granice sa Srbijom, a da bi deo koji nedostaje sa bugarske strane, trebalo da bude izgrađen do kraja ove godine.\nI u toj oblasti, podvlači, nisu izostali rezultati, podsećajući da je 2019. godine usvojena nova medijska strategija, a Akcioni plan za sprovođenje medijske strategije usvojen krajem prošle godine.\n"Osnovana je i Radna grupa za bezbednost i zaštitu novinara, kao i Radna grupa za praćenje sprovođenja Akcionog plana za medijsku strategiju. Povučeni su iz procedure svi zahtevi za pokretanje sudskog postupka protiv medija ili novinara.\nPovučene su i sve krivične prijave protiv predstavnika medija. Republički javni tužilac je izdala uputstvo za javne tužioce, koje nalaže hitnu akciju u slučajevima kojima su obuhvaćeni novinari. Instrukcija nalaže i sankcije u slučaju pretnje, nasilja ili ugrožavanja bezbednosti novinara i medijskih radnika po hitnom postupku", zaključio je Selaković.\n"Pohvale poslanika Bundestaga za rezultate srpske ekonomije"\nSelaković je istakao da je od predstavnika Bundestaga čuo pohvalne reči za rezultate srpske ekonomske politike, naročito, kako je rekao, od vremena od kada je Aleksandar Vučić postao premijer, do danas.\n"Bio sam u prilici da se na više sastanaka sretnem sa predstavnicima Bundestaga, nemačkog parlamenta, ljudi koji utiču na formiranje politike. Ljudi čija je uloga važna kada je u pitanju evropski put Srbije, ali i sa predstvanicima nemačke privrede, onih čije su kompanije i kapital uloženi u Srbiji i zahvaljujući kojima se danas u Srbiji broj zapsolenih u nemačkim komanijama broji desetina hiljada", rekao je Selaković novinarima.\nPreneo je da je mogao da čuje i dosta toga što je za nas važno, da znamo kako da radimo u narednom periodu, šta je to što nam se zamera kao propust, na šta treba da obratimo pažnju.\nNaveo da se razgovaralo i o evropskom putu Srbije i o nekim "sumnjičavostima" koje su postojale na tom planu.\nOd predsednika Odbora za EU Bundestaga Gintera Krihbauma dobio je poziv da se na mesečnom nivou organizuju ovakvi sastanci, odnosno da se održi direktna komunikacija sa ljudima koji mogu da utiču na politike jedne velike zemlje, poput Nemačke, koja je vodeća zemlja u EU.\nIstakao je da je 2014. godine u nemačkim preduzećima u Srbiji bilo zaposleno 17.000 ljudi, a danas 67.000. Cilj je, kaže, da dođemo do magičnog broja od 100.000.


Računovođe traže odlaganje primene Zakona o fiskalizaciji | (Vesti - 28.01.2022) Novi Sad\n28.01.2022 u 12:28h\nRačunovodstvena komora Srbije i Udruženje Zaštitnik preduzetnika i privrednika Srbije, traže da se primena Zakona o fiskalizaciji i elektronskom fakturisanju odloži do kraja godine.\nU prilog tome, između ostalog, navode da se prvi put redovni finansijski izveštaji za 2021. godinu moraju dostaviti do kraja marta, kada računovođe i zakonski zastupnici imaju previše zakonskih obaveza vezanih za prošlu i ovu godinu. Ističu da nemaju vremena da daju podršku zakonskim zastupnicima za preuzeta ovlašćenja za fiskalizaciju, kao i pomoć kod implementacije elektronskih fiskalnih uređaja.\nZbog toga, smatraju oni, nema uslova za kvalitetnu primenu zakona u ovako kratkom roku kod ogromnog broja obveznika koji obavljaju promet na malo i obavezni su da promet evidentiraju preko elektronskog fiskalnog uređaja. Kada je reč o Zakonu o elektronskom fakturisanju, predlažu da se on izmeni kako bi se sistem elektronskih faktura kreirao u okviru Poreske uprave za PDV obveznike, a za javni sektor u Upravi za trezor.\nTraže i da se ukinu propisani informacioni posrednici, jer, kako navode, žele da uvid u poslovne podatke koji su poslovna tajna za PDV obveznike, kao što su podaci o kupcima, dobavljačima, cenama, maržama ima samo sistem elektronskih faktura koji će biti u nadležnosti Poreske uprave. Takvo rešenje bi prema njihovom mišljenju predstavljalo jedinu sigurnost za poslovanje privrednika, a posebno domaćih privrednike koji su nacionalni interes Srbije.\nPovezane teme računovodstvena komora Srbije računovođe zakon o fiskalizaciji Zaštitnik preduzetnika i privrednika Srbije


Građane interesuju budžeti opština, ali smatraju da nemaju dovoljno uticaja na to kako će se trošiti – Info Centar Juga\nBojnik Srbija Vesti Vlasotince\nDve trećine anketiranih građana pokazuje interesovanje za budžet svoje lokalne samouprave. Njihovi odgovori uglavnom se mogu podeliti na tri kategorije. Najbrojniji su oni koje budžet zanima jer je reč o njihovom novcu, zatim slede oni koji smatraju da treba voditi računa kako bi se sprečile zloupotrebe, dok su se najređe pojavljivali odgovori da nekoga budžet zanima, ali da nema vremena da se time bavi i ne razume se u ta pitanja. Ovo su podaci iz 20 lokalnih samouprava u Srbiji koji su dobijeni kroz istraživanje „Učešće građana u odlučivanju na nivou opštine“ koje je sprovedeno za potrebe švajcarskog programa „Reforma poreza na imovinu“ koje sporovodi švajcarska organizacija Helvetas.\n„Švajcarski program „Reforma poreza na imovinu“ počinje novu fazu koja je ovog puta vredna pet miliona franaka. Jedna od najvažnijih komponenti biće i rad sa opštinama u Srbiji na što boljem uključivanju građana u proces donošenja odluka koje se tiču trošenja novca iz investicionog dela opštinskog budžeta. Plan je da se u toj komponenti radi sa 45 opština, i uskoro bi trebalo da objavimo i javni poziv za sve zanteresovane lokalne samouprave“, rekao je dr.Branislav Milić, stručnjak na Švajcarskom programu „Reforma poreza na imovinu“.\nNa pitanje da li su u prethodne dve godine lokalne samouprave pitale građane na koji način treba trošiti budžet čak 83 procenta ispitanika smatra da obični građani nemaju uticaja na budžetske procese, i dosledno su odgovarali da takve konsultacije nisu ni vršene u njihovoj opštini tokom protekle dve godine, ali je ipak 7 procenata znalo da jesu. Procenat ispitanika koji potvrđuju da je opština održala konsultacije najveći je među grupom ljudi kojoj je poznata mogućnost predlaganja manjih projekata koji se realizuju u komšiluku, 26 odsto.\nKada se gleda po opštinama, građani koji ukazuju na to da su imali prilike da se konsultuju u vezi sa manjim projektima koji se realizuju su najčešće bili u Vrnjačkoj Banji, Malom Crniću, Rači i Užicu.\n„Teme na kojima će se raditi zavisiće od samih lokalnih samouprava, ali plan je da se sa jednim brojem radi na tome kako da unaprede javne rasprave, kao i sam proces izveštavanja. Odnosno kada građani predlože šta oni misle da je u njihovim opštinama najpotrebnije, šta se sa tom informacijom dalje dešava i uopšte kako teče čitav proces odlučivanja. Na kraju ove faze sve opštine bi trebalo da imaju potpuno standardizovane procese odlučivanja o predlozima građana. Takođe, kao i u ovoj prethodnoj fazi, vlada Švajcarske, kroz naš program, delimično će i finansirati konkretne predloge koje građani dostave“, objašnjava dr. Branislav Milić, stručnjak na Švajcarskom programu „Reforma poreza na imovinu“.\nNa pitanje zašto se građani nisu uključivali u participaciju o budžetu odgovori dobijeni istraživanjem su podeljeni. Nešto više od jedne trećine kao razlog navodi nepoverenje u proces ili pesimizam spram toga da bi mogli bilo šta da promene. Za vrlo sličan odgovor, da takve mogućnosti ne postoje za obične građane opredelilo se 3,7 procenata građana. Još 8,2 odsto sugrađana navodi razloge iz kojih se može videti da nisu znali da se takav proces odigrava ili da nisu znali kako da se u njega uključe. Jedna četvrtina ukazuje na to da nisu imali vremena da se bave ovim pitanjima, a još 3,6 procenata kaže da ni inače ne želi da se njima bavi. Najzad, nešto više od 10 odsto građana smatra da opština sve radi kako treba i da zato nema razloga da se građani uključuju u ove procese.\nLokalne samouprave u kojima su ljudi anketirani za potrebe istraživanja su Bor, Bojnik, Vlasotince, Vranje, Vrnjačka Banja, Gornji Milanovac, Ljubovija, Mali Zvornik, Malo Crniće, Paraćin, Pirot, Rača, Užice, Topola, Trstenik, Ćuprija, Apatin, Bač, Sombor i Temerin.


S Box EP-003B Crne bubice slušalice cena, cene Srbija, prodaja Beograd Novi Sad Niš\nS Box EP-003B Crne bubice slušalice cene\ncena od 440,00 do 449,00 din | prodavnica (6)\nSlušalice SBOX EP-003B, Crne(bubice)\nEPonuda nije internet prodavnica već Vam omogućava da brzo i lako nađete S Box EP-003B Crne bubice slušalice po najjeftinijoj ceni. Naš cilj je da kupci budu što bolje informisani o ponudi S Box slušalice EP-003B Crne bubice na tržištu Srbije. Vrlo lako nalazite željeni proizvod za kategoriju Slušalice cene, ne morate da lutate od sajta do sajta za S Box Slušalice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za S Box EP-003B Crne bubice slušalice sa PRODAVCEM. EPonuda ne može da garantuje potpunu tačnost specifikacije i slika za S Box EP-003B Crne bubice slušalice. Pre kupovine, podatke za S Box slušalice EP-003B Crne bubice proverite na sajtu PROIZVOĐAČA.


Španski teniser Albert Ramos-Vinjolas osvojio je titulu na turniru u Eštorilu, pošto je u finalu savladao Britanca Kamerona Norija sa 4:6, 6:3, 7:6. Meč izmedju Ramos-Vinjolasa, 46. igrača sveta i Norija, 50. na ATP listi trajao je dva sata i 41… »\nOlimpijske igre su pred vratima, ostalo je još manje od 100 dana do najvažnije sportske smotre, a još uvek nisu poznati svi učesnici. Za mnoge je prava enigma kako se, zapravo, odlučuje koji će teniseri učestvovati u Tokiju i da li je Novak… »\nNovopazarski teniser Hamad Međedović sastaje se sa Belgijancem Rubenom Bemelmansom na startu čelendžera u Bijeloj, koji se igra na šljaci za nagradni fond od 44.820 evra. Sedamnaestogodišnji Međedović je 774. na ATP listi i dobio je specijalnu… »\nTežak poraz Lajovića u Madridu\nSrpski teniser Dušan Lajović eliminisan je danas već u prvom kolu turnira u Madridu. On je na startu takmičenja imao za rivala Denisa Šapovalova iz Kanade, 14. na ATP listi i nije uspeo da ga iznenadi. Posle jednog sata i tri minuta igre, Šapovalov… »\nN1 Info pre 20 minutajoš 25 povezanih\nKurir pre 5 satijoš 21 povezana


Gradonačelnica prešla u SNS – Semendria\nGradonačelnica prešla u SNS\n04. jun 2013. DRUŠTVO – Izvor: Beta – Gradonačelnica Smedereva Jasna Avramović i zvanično je napustila grupu građana Pokret za Smederevo i sa svim odbornicima Pokreta prešla u SNS.\n“Gradski odbor SNS u Smederevu raspušten je zbog loših rezultata koje je pokazao na prošlim izborima. Postavljen je poverenik Jasna Avramović sa zaduženjem da organizuje izbore za Gradski odbor SNS za Smederevo. Njena grupacija Pokreta za Smederevo prešla je u redove naše stranke”, kazao je Mišeljević.\nImenovanjem Jasne Avramović za poverenika Gradskog odbora SNS u Smederevu zvanično je potvrđena informacija, koja je kolala od kraja prošle godine, da je postala član te stranke.\nZadatak Avramovićeve u narednom periodu biće da, uz pomoć svih članova i “u najkraćem roku”, oformi Gradski odbor SNS u Smederevu.\nZa kratko vreme, od nekoliko dana, raspušteni su odbori SNS u Šapcu, Valjevu, Čačku, Lučanima, Sjenici, Žabarima, Blacu, Jagodini, Ćupriji, Svilajncu, Koceljevi, Pirotu, Užicu, Dimitrovgradu.i Smederevu\nU Pokretu za Smederevo, koji od nedavno vodi Bogoljub Spasojević, nisu mogli da komentarišu prelazak Avramovićeve i izlazak iz vlasti PZS “jer je dogovoreno” da sve informacije daje Jasna Avramović.\n« Program obeležavanja Petog juna\nGradonačelnica nije došla na suđenje – zuji joj u ušima »


Ambasada SAD: Nemamo informacije o angažovanju Rajsove - Informativni portal slobodnasrbija.rs\nAmerička ambasada u Beogradu nema informaciju o tome da se razmatra angažovanje bivše američke državne sekretarke Kondolize Rajs kao specijalnog izaslanika za Balkan, kažu za Tanjug u toj ambasadi.\nNa pitanje Tanjuga koliko su osnovani napisi u medijima o angažovanju Rajsove u svojstvu specijalnog izaslanika za Balkan i šta bi tačno bila njena misija, u ambasadi kažu: "Ambasada nema informacije o tome da se razmatra angažovanje Rajs za takvu poziciju".\nIstovremeno, povodom najava nevladinog sektora, poput Atlantskog saveta, o nameri da se SAD uključe u dijalog Beograda i Prištine i snažnije angažuju na Zapadnom Balkanu uopšte, u Ambasadi ističu da su u Americi mnoge institucije svakodnevno uključene u javnu debatu o američkoj spoljnoj politici, ali da one nemaju formalnu ulogu u oblikovanju politike vlade prema Srbiji ili nekoj drugoj zemlji.\n"Mnoge akademske i istraživačke institucije u SAD uključene su svaki dan u javnu debatu o spoljnoj politici. Takve diskusije su važan deo demokratskog procesa", navode u američkoj ambasadi u odgovoru na pitanje Tanjuga.\nKako ističu, te diskusije i debate pomažu javnosti i kreatorima politike da bolje razumeju važna pitanja sa kojima se suočavaju SAD i svet.\n"Ipak, te akademske i istraživačke institucije nemaju formalnu ulogu u formulisanju politike američke Vlade prema Srbiji ili prema nekoj drugoj zemlji", zaključuju američkom diplomatskom predstavništvu u Srbiji.\nIzvršni potpredsednik Atlantskog saveta Dejmon Vilson smatra da bi SAD trebalo da se angažuju u dijalogu Beograda i Pritine, ali i da je potrebnija aktivnija uloga Sjedinjenih Država u regionu.\n"Mislim da ima smisla da Sjedinjene Države budu deo tog procesa. Očigledno, pre svega, dve strane treba da ga vode. Evropska unija će nastaviti da igra dragocenu ulogu kao posrednik, ali Amerikanci ne bi trebalo da sede napolju. Trebalo bi da imamo svoju ulogu i pomognemo da se dijalog dovede do konstruktivnog završetka", rekao je Vilson.\nAtlkantski savet, nevladina organizacija iz SAD, objavila je danas izveštaj o novoj američkoj strategiji za Balkan, a u njoj se predlaže uspostavljanje stalnog američkog vojnog prisustva u jugoistočnoj Evropi, zalaganje za "istorijsko pomirenje" sa Srbijom i obnovaljanje reputacije SAD kao istinskog posrednika.


Održan prvi radni sastanak na temu neradne nedjelje – Sjever Crne Gore\nU Ministarstvu ekonomskog razvoja i turizma danas je održan radni sastanak na temu neradne nedjelje. Sastanku su prisustvovali predstavnici Privredne komore, Unije poslodavaca, Uprave za inspekcijske poslove, Saveza sindikata i Unije slobodnih sindikata Crne Gore, saopšteno je iz ministarstva.\n“Sastanak je protakao u konstruktivnom dijalogu, tokom kojeg su se mogli čuti svi opravdani razlozi i stavovi, kao i detaljni pro i kontra argumenti za uvođenje radne nedelje ili ostanak trenutnog zakonskog rješenja”, navodi se u saopštenju.\nSagovornici su pokazali visok stepen spremnosti nalaženja zajedničkog konsenzusa o ovom pitanju i stvaranju takvog modela koji će biti, s jedne strane na dobrobit privrede i dodatno je ojačati kako bi bila spremnija za nastupajuću turističku sezonu, a sa druge strane, radnicima se zaštitila njihova prava iz radnog odnosa, odnosno omogućilo pravo na dostojanstveni rad.\n“Ministar ekonomskog razvoja i turizma Goran Đurović apelovao je na sve učesnike današnjeg dijaloga da, do narednog sastanka pripreme detaljne analize i predloge konkretnih rješenja. Održavanje sastanka planirano je za narednu sedmicu”, zaključuje se u saopštenju.\nPrevPredhodniTri crnogorska autora među 17 najboljih\nSledećiUkrajinski komandant iz Luganska: Rusi ne osvajaju gradove već ih totalno uništavajuNext


Ghostwire Tokyo izlazi oktobra 2021. godine, Sony potvrdio planove za izlazak ostalih ekskluziva - PLAY!\nSony na neki način još uvek nije rešen da u potpunosti otkrije sve planove vezane za nadolazeće Playstation ekskluzive, ali fanovima ipak daje uvid u to kada se pojedine mogu očekivati.\nTokom prošle godine je u reklami otkriveno kada Horizon Forbidden West, Gran Turismo 7 i još neki naslovi trebaju izaći, a Sony je na nedavnoj video prezentaciji povodom CES 2021 događaja otkrio kada planira da dovede dobar broj ekskluziva.\nPotvrđeno je da će svemirska horor pucačina Returnal izaći ovog marta, a da će Forbidden West i Ratchet and Clank: Rift Apart izaći tokom ove godine. Što se tiče ekskluziva na kojima rade studiji izvan Sonijevog vlasništva, Kena: Bridge of Spirits će izaći u martu, Solar Ash u junu, a Stray i Ghostwire Tokyo, koji se generalno dugo očekuje, izlaze u oktobru ove godine.\nŠto se tiče igara planiranih za period nakon 2021. godine, Project Athia na kojem radi Square Enix će izaći u januaru naredne godine, dok je Pragmata odložena za 2023. godinu.\nDa ne zaboravimo, u ovoj godini će Sony izdati još nekoliko naslova o kojima ovde nije bilo reči, a to su first-party Playstation ekskluzive God of War, Gran Turismo 7 i još neka iznenađenja.\nRelated Items:datum izlaska, ekskluziva, Ghostwire Tokyo, Pragmata, PS5, release date\nRemaster Mass Effect trilogije navodno izlazi u martu


BioKap Farba za kosu Nutricolor 7.0 srednje Blue 140ml cena, cene Srbija, prodaja Beograd Novi Sad Niš\nBioKap Farba za kosu Nutricolor 7.0 srednje Blue 140ml cene\nEPonuda nije internet prodavnica već Vam omogućava da brzo i lako nađete BioKap Farba za kosu Nutricolor 7.0 srednje Blue 140ml po najjeftinijoj ceni. Naš cilj je da kupci budu što bolje informisani o ponudi BioKap Farba za kosu Nutricolor 7.0 srednje Blue 140ml na tržištu Srbije. Vrlo lako nalazite željeni proizvod za kategoriju Nega kose cene, ne morate da lutate od sajta do sajta za BioKap Nega kose, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za BioKap Farba za kosu Nutricolor 7.0 srednje Blue 140ml sa PRODAVCEM. EPonuda ne može da garantuje potpunu tačnost specifikacije i slika za BioKap Farba za kosu Nutricolor 7.0 srednje Blue 140ml. Pre kupovine, podatke za BioKap Farba za kosu Nutricolor 7.0 srednje Blue 140ml proverite na sajtu PROIZVOĐAČA.


Human gest Gorana Vasića: veš mašina za četveročlanu porodicu Milanović iz Korova – Radio Srbac\nSrbački karatista Goran Vasić, poklonio je novu veš mašinu porodici Nikole Milanovića koji živi sa suprugom Ginom, jedanaestogodišnjim sinom Draženom i majkom Nevenkom, u kući koja nema opremljeno kupatilo.Vasić je ujedno predsjednik Savjeta Mjesne zajednice u srbačkom selu Кorovi tako da je dobro upoznat sa prilikama u svim domaćinstvima koja se nalaze u stanju socijalnih potreba. Ovaj vrijedni sportista zaposlen je u Šumskoj upravi Srbac i uz to u slobodnom vremenu se bavi tovom pilića za potrebe Кlaonice peradi „Perutnina Ptuj“ Srbac sa kojom ima ugovor o isporuci 44 hiljade utovljanih pilića u jednom turnusu.\n„Radi se o jednoj čestitoj porodici u kojoj niko nije u stalnom radnom odnosu, tako da Nikola i njegova supruga Gina uglavnom rade na nadnicu u peradarskim farmama, posebno kada pilići stignu za isporuku“, kaže Vasić i dodaje da je Nikolu dobro upoznao jer povremeno radi i na njegovoj farmi.\n„Gest moga komšije Gorana ganuo je našu porodicu jer od sada moja supruga neće morati da veš i radna odijela pere ručno. Ovo mu nikad neću zaboraviti, pa se nadam da će biti dobrih ljudi da mi pomognu da opremim kompletno kupatilo u koje sam uveo vodu“, kaže Nikola (44). Кao predsjednik Savjeta Mjesne zajednice Goran nam je naveo neke prioritete, a to su završetak gradnje pravoslavnog hrama u ovom selu za koji je Ministarstvo za finansije RS doniralo bakarni krov, zatim izgradnja asfaltnog puta koji će povezati zaseoke Gornji i Donji Кorovi, izgradnja propusta za oborinske vode prema rijeci Savi i izgradnja svlačionice za potrebe lokalnog fudbalskog kluba.


Garaža "Obilićev venac" – prva zelena garaža u Evropi!\n26.06.2018. 13:30h 26.06.2018. 13:37h\nGaraža "Obilićev venac" u Beogradu dobila je Parksmart sertifikat čime je postala prva "zelena garaža" u Evropi, a tim povodom juče je na njenom petom nivou postavljeno zvanično obeležje tog sertifikata – Parksmart plaketa. Ministar zaštite životne sredine Goran Trivan je rekao da je na ovaj način Srbija pokazala da u dobrim, pametnim i pozitivnim stvarima može da bude prva u Evropi.\n– Ovo je prva garaža u Evropi koja je dobila ovu vrstu sertifikata. Beograd već godinama pokazuje izuzetnu ekološku odgovornost, a za to ima mnogo primera. Ovo nije pitanje toga da li ćete biti prvi u Evropi i da li ćete dobiti sertifikat, već činjenica koja ukazuje da Beograd postaje energetski efikasan grad – kaže ministar.\nOn je naglasio da odgovornost prema životnoj sredini nije pitanje troška već ulaganje u budućnost, a onima koji misle da je ekologija trošak poručio je da će biti hiljade radnih mesta u oblasti zaštite životne sredine. Zamenik gradonačelnika Goran Vesić je podsetio da je u julu prošle godine otvorena rekonstruisana garaža "Obilićev venac" i da je tada rečeno da je to najmodernija garaža u ovom delu Evrope.\n– Za skoro godinu dana korišćenja ove garaže, pokazalo se da je građani zaista puno koriste i da je sve ono što smo radili prilikom njene rekonstrukcije imalo smisla – kaže Vesić i dodaje da garaža sada ima 804 parking mesta, solarne panele, punjače za vozila na električni pogon.\nOn je istakao da je ekologija, između ostalog, važna i progresivna grana industrije.\n– Verujem da ćemo u budućnosti moći da zaposlimo mnogo više ljudi u ekologiji – rekao je Vesić i podsetio da je Grad Beograd već nabavio prvih pet elektroautobusa, a da je u planu da se u naredne četiri godine nabavi 220 autobusa, od čega će 80 biti na električni pogon.\nOn je naveo da je Beograd grad budućnosti, u kome treba da se razvijaju nove tehnologije, kreativne industrije, startapovi.\n– Beograd treba da bude grad u kome će se poštovati i štititi životna sredina, a ovo je jedan od koraka ka tome – dodao je Vesić.\nDirektor JKP "Parking servis" Andrija Čupković je rekao da je pre pet godina, kad je stupio na tu funkciju, garaža "Obilićev venac" po preporuci Građevinskog fakulteta trebalo da bude zatvorena zato što je bila devastirana i u veoma lošem stanju.\n– Učinili smo da garaža dobije sertifikat koji je nama veoma važan – dodao je on.\nGaraza Obilicev venacministar Trivansertifikatzelena garazaodrživi razvojParksmartzastita zivotne sredine


Grad finansijski podržao 34 projekta iz oblasti kulture - juGmedia\nKomentari su isključeni na Grad finansijski podržao 34 projekta iz oblasti kulture\nNa današnjoj sednici Gradskog veća grada Vranja, doneto je rešenje o dodeli sredstava za sufinansiranje 34 projekta iz oblasti kulture za 2018. godinu, saopštila je portparol Gradskog veća Zorica Jović.\nVećnicima je, kako kaže, dostavljen predlog odluke o dodeli za finansiranje odnosno sufinansiranje projekata, a na konkursu od pristiglih 55 prijava, komisija je ocenila i dala preporuku da se podrže 34 projekta.\n„Ukupan iznos koji je budžetom predviđen za ovu namenu je 7 miliona dinara“, rekla je Jovićeva na konferenciji za medije.\nIz oblasti izvorno narodno stvaralaštvo i zaštita kulturne baštine podržano je 14 projekata, a najveći iznos sredstava od 1,3 miliona dodeljen je Folklornom ansamblu „Sevdah“ i Savezu udruženja boraca narodnooslobodilačkih ratova Grada Vranja „SUBNOR“.\nU oblasti književno stvaralaštvo i izdavačka delatnost, grad je finansijski podržao šest projekata i najveći iznos opredelio za Udruženje romkinja „SASTIPE“.\nIz oblasti pozorišno i muzičko-scensko stvaralaštvo od četiri podržana projekta, najveći iznos od 180 hiljada dinara dodeljen je Međuopštinskoj organizaciji gluvih i nagluvih Vranje, a iz oblasti vizuelno stvaralaštvo, film i multimedijalni projekti, podržano je šest projekata, a najveći iznos od 200 hiljada dinara izdvojen je za Dečji savez grada Vranja.\nI iz oblasti muzičko stvaralaštvo i izvođačka delatnost, ukupno je podržano četiri projekta, od kojih je za Udruženje umetnika „PIANO SUMMER“ opredeljeno milion dinara.\nBugari „pali“ na leskovačke ćevapčiće\nOVIH dana gotovo svaka druga profilna sličica na Fejsbuku postala je žirafa, žirafa koje se osmehuju, žirafa koja pleše, žirafe i žirafe misteriozno preplavljuju ovu društvenu mrežu. (više…)\nVranje:Dve saobraćajke,nema povređenih\nVRANJE -Na području Policijske uprave u Vranju, 28. septembra ove godine, registrovane su dve sobraćajne nezgode u kojima na sreću nije bilo povređenih lica. (više…)\nJelena Jović poslala najlepšu fotografiju\nVRANJE - Jelena Jović apsolvent Pravnog fakulteta iz Vranja, pobednik je konkursa za najbolju fotografiju, na temu "Proleće u vašem gradu", koji je juGmedia raspisala za čitaoce koji nas prate na društvenim mrežama. (više…)


Bura zbog izjava zvaničnika da bi pucali i spalili migrante\nTanjug 5. avgusta 2020. 15:46\nRIM – Slucaj clana regionalne vlade Antonija Kaligarisa, koji je izjavio “da bi mirno upucao migrante”, i sefa civilne zastite turistickog mesta Grado (blizu Venecije) , Dzuliano Feluga, koji bi “zapalio krematorije i organizovao skadrone smrti” protiv migranata, od lokalnog postali su vruc nacionalni problem.\nPitanje je pokrenuto i disusiji u donjem domu italijanskog parlamenta.\nClan partije “Slobodni i Jednaki” (“Liberi e Uguali”) Nikola Fratojani rekao je “da je slucaj jos jedan primer kako fasizam i rasizam nisu misljenje, vec nasilje, arogantnost i diskriminacija. U civilizovanom drustvo neko ko izjavi to sto je rekao Kaligaris podneo bi ostavku u roku od 5 minuta”, navodi Fratojani.\nGradonaclnig Grada je nakon sokantne izjave sefa civilne zastite, Dzuliana Feluga, pokrenuo hitan postupak za smenu coveka koji bi “otvorio krematorije za migrante”.\nAntonio Kaligaris clan desicarske partije „Liga“ i izjavu o krematorijumu za migrante dao je juče tokom rasprave o problemu sve većeg priliva migranata koji dolaze u Italiju takozvanom „balkanskom rutom“ a izjava opstinsog i službenik Feluga koji je predlozio „Cetiri kanistera benzina, upaliti krematoriji…i vise nece uznemiravati“je njegov „odgovor“ na proteste migranata koji su u Udinama protestovali jer je kasarna u koju su smesteni stavljena u karantin zbog slučajeva zaraze Covidom19.\nOd juce kada su izjave sok pojavile u javnosti, u regiji FVG je pokrenuta peticija, koju je u samo nekoliko sati, poptisalo hiljade građana, za smenu clana vlade koji bi “hladno upucao migrante”.\nDrustvene mreze su “usijane” od komenatara i zahteva za akciju. U Trstu razne asocijacije i udruzenja traze da se sto pre organizuje javni protest.\nU Trstu je u Drugom Svetskom ratu postojao i radio jedini konecentarcioni kamp sa krematorijem u Italiji „San Saba“, gde su zatvarani, muceni i ubijani Jevreji, Slovenci, Rom i svi oponenti fasistickog rezima.\nLogor smrti „San Saba“ je pretvoren u muzej i mesto gde se svake godine na dan komemoracije Holokausta 27 Januara, odaje pocast ubijenim i i daju obecanja „nikad vise“.


Program | Staza Radosti\nProgrami & Aktivnosti\nPo meri deteta za srećnog čoveka\nProgram podstiče samopouzdanje deteta, pozitivan stav o sebi, životu i svetu koji nas okružuje.Deca kroz specijalno osmišljen program upoznaju sebe i druge, sopstvene i tuđe emocije i načine kako da se nose sa njima. Stiču zdrav osećaj sopstvene vrednosti, samostalnost i samopoštovanje, kao i poštovanje za druge, uče kako da na adekvatan način protumače i odreaguju na različite socijalne situacije i interakcije.\nRazvoj radoznalosti i unutrašnje motivacije za učenjem\nKoncept rada sa detetom\nSvako dete po svojoj prirodi želi da uči i da se razvija. To mu daje osećaj ličnog zadoovljstva, osećaj sreće jer to što uči i što nešto zna povećava i njegovu vrednost u očima drugih ljudi, a deca žele ljubav i žele da budu prihvaćena. Pored rada na unutrašnjoj motivaciji u sklopu programa za razvoj emocionalne i socijalne inteligencije, mi želju za učenjem kod dece i razvoj njihove radoznalosti podstičemo i na druge načine: čestim izletima i obilascima svih kulturno-istorijskih spomenika koji im mogu pomoći da bolje shvate gradivo koje uče, diskusijama na teme koje decu interesuju, čitanjem, odlaskom u pozorište, naučno-istraživačke ustanove. Širenjem njihovih iskustava podstičemo njihovu radoznalost i interesovanje za određene teme. A kada jednom otvorite tu divnu kutiju koja se zove radoznalost i probudite želju deteta za novim saznanjima onda lakše uočavate i interesovanja deteta koja su jače izražena u odnosu na neka druga i lakše usmeravate detetov razvoj ka onome što ga interesuje u životu.\nPovezivanje sa prirodom i ekologija\nCentar pruža mogućnost da deca ne samo razviju svest o prirodi i svetu koji nas okružuje, nego i da se povežu sa prirodom kroz različite aktivnosti:\n1.\tU zdravom telu zdrav duh – šetnja po Zemunskom keju, obilazak Ratnog ostrva, sportske aktivnosti (vežbe razgibavanja i rekreacija na sportskom igralištu sa ciljem da deca steknu dnevnu rutinu da odrade određene vežbe koje su neophodne u njihovom trenutnom razvoju)\n2.\tIzleti i rekreativna nastava u prirodi – u organizaciji našeg centra ili zajedno sa udruženjima ljubitelja prirode\n3.\tZdrava ishrana u centru – mogućnost da deca za sebe naprave obrok (voćna salata, ceđeni sok, salata sa povrćem, slana i slatka užina) sa ciljem da nauče da koriste i kombinuju različite namirnice i samostalno pripremaju obroke za sebe\n4.\tEkologija – razvijanje svesti o zaštiti prirode kroz različite aktivnosti u centru ( učenje o reciklaži, klimatskim promenama, o tome koliko mi kao pojedinci možemo da pomognemo) i izlete koji doprinose razvoju svesti deteta o ekologiji. Takođe, saradnja sa organizacijama koje reciklažu koriste za ostvarivanje viših humanih ciljeva (čep za hedikep).\nPovezivanje sa drugim kulturama\nCentar će imati internacionalni karakter, i pružiće mogućnost da deca upoznaju druge kulture ne samo teoretski već upoznajući i decu iz drugih zemalja i tako steknu svest o sebi kao o stanovniku planete gde su svi različiti, a jednaki, i gde svi mogu biti prijatelji. Deca će imati mogućnost učenja kineskog jezika u saradnji sa institutom Konfučije iz Beograda dva puta godišnje (prvi semestar od oktobra do decembra i drugi semestar od marta do maja) i takođe da putem video veze sarađuju na različitim projektima sa drugarima iz grada Džuhaj na obali Južnog Kineskog mora.


Veliki dim otežava gašenje požara u Studenici\nBeta 29. avgusta 2015. 11:45\nPožar u borovoj šumi kod Studenice noćas se proširio, a zbog velikog dima za sada je nemoguće proceniti koju površinu tačno zahvata, izjavio je načelnik Uprave vatrogasno-spasilačke jedinice u sektoru za vanredne situacije MUP-a Goran Nikolić.\n„Zbog velike količine dima ne možemo tačno proceniti koliku je površinu požar zahvatio, ali prema slobodnoj proceni, reč je o 50 do 100 hektara borove šume i niskog rastinja“, rekao je Nikolić agenciji Beta.\nOn je rekao da su vatrogasne ekipe noćas bez prekida gasile požar koji je izbio juče oko 15.00 časova, ali da se vatra proširila i da su zbog jake koncentracije dima u vazduhu vatrogasci pod gas maskama.\nNikolić je ocenio da je situacija zbog požara u Studenici prilično složena, jer je vatra zahvatila nepristupačan deo terena na koji ljudi nisu mogli da priđu, ali da je zaselak Borovci zaštićen od vatre.\nPrema njegovim rečima noćas su angažovane dve mašine za prosecanje prstena u zemljištu oko požara, a danas će vatrogascima u Studenici stići pojačanje, tako da će u gašenju učestvovati 115 pripadnika vatrogasno-spasilačke službe.\n„Čekamo da požar stigne do proseka koji smo napravili mašinama i da se tu i zaustavi, a danas u Studenicu za 60 vatrogasaca koji se od juče bore sa vatrom, dolazi pojačanje“, kazao je Nikolić.


162.000 dinara Dečijem odeljenju – KRUŠEVAC.LINK\nOvde si trenutno: Home / DRUŠTVO / 162.000 dinara Dečijem odeljenju\nDana 17.04.2017. godine Grad Кruševac i КК „MEGA Leks“ organizovali su humanitarnu košarkašku utakmicu u kruševačkoj Hali sportova. Juče je u Opštoj bolnici Кruševac – na Dečijem odeljenju, ček od 162.000 dinara direktoru Bolnice dr Vesni Stević Gajić uručio pomoćnik gradonačelnika za omladinu i sport Predrag Milenković.\nGradonačelnik Кruševca Dragi Nestorović u dogovoru sa Miškom Ražnatovićem, vlasnikom agencije „Beobasket“ dogovorio je da su našem gradu odigra humanitarna košarkaška utakmica između КК „MEGA Leks“ i КК „Partizan“, a da kompletan prihod sa utakmice bude namenjen Dečijem odeljenju Opšte bolnice Кruševac.\nDirektor Opšte bolnice dr Vesna Stević Gajić, prilikom uručenja sredstava zahvalila se Gradskoj upravi, КК „MEGA Leks“, КК „Partizan“ i Mišku Ražnatoviću koji su organizovali i odigrali jednu ovakvu utakmicu. „Ova dobijena sredstva iskoristićemo za kupovinu neophodnih aparata, kako bi svi mališani iz Кruševca i sa teritorije Rasinskog okruga imali optimalne uslove za lečenje“.\nPomoćnik gradonačelnika za omladinu i sport Predrag Milenković iskoristio je priliku da se još jednom zahali svima koji su pomogli u organizaciji ovog košarkaškog događaja. “Zahvaljujem se Mišku Ražnatoviću, igračima, trenerima i rukovodstvu oba kluba, sudijskoj trojci, КК „Napredak“, Sportskom centru Кruševac, Кulturnom centru Кruševac, Štampariji „Sigraf“ koji su pomogli da se bez ikakve nadoknade i troškova organizuje ova utakmica, a prikupljena sredstva doniraju Dečijem odeljenju“.\nDogađaju je prisustvovao i predsednik Sportskog saveza Кruševac Bojan Obradović, koji je i potpisao Ugovor o donaciji i prenosu sredstava Opštoj bolnici Кruševac.\nUkupno je prodato 774 ulaznice po ceni od 200,00 dinara, a prikupljeno je i dobrovoljnog priloga u iznosu od 7.200,00 dinara, što sve ukupno iznosi 162.000,00 dinara.\nTag dećije odeljenje donacija kruševac


Nakon evaluacije svih treninga koje je ASTRA do sada održala, zaključile smo da ni jednom od njih nisu prisustvovali radnici medicinskih ustanova. Isto tako, naša baza podataka pokazuje da ni jedan slučaj trgovine ljudima nije prijavljen od strane lekara, iako žrtve trgovine potvrđuju da su redovno vođene na preglede. Zbog toga je 26. i 27. maja 2004. godine održan trening za lekare iz pograničnih područja u Srbiji: Vršac, Šid, Senta, Veliko Gradište, Ljubovija, Vlasotince, Babušnica, Novi Pazar, Vranje i Zaječar. Ovaj trening je održan u saradnji sa Institutom za sudsku medicinu Medicinskog fakulteta u Beogradu. Na treningu se pokazalo da lekari dolaze u kontakt sa žrtvama trgovine u svom radu, ali da nisu bili obučeni da ih prepoznaju i da nikad nisu prijavljivali ovakve slučajeve zato što nisu ništa znali o aktivnostima na polju borbe protiv trgovine ljudima. Ovo je bio prvi trening na temu trgovine ljudima koji je ikad organizovan za ciljnu grupu lekara i medicinskog osoblja.\nPosle prvog treninga za lekare održanog u maju 2004. godine, ASTRA je, u saradnji sa Institutom za sudsku medicinu Medicinskog fakulteta u Beogradu, a uz podršku Organizacije za evropsku bezbednost i saradnju (OEBS misija u Srbiji), održala još jedan dvodnevni seminar 23. i 24. marta 2007. u Beogradu pod nazivom “Upoznavanje sa problemom trgovine ljudima i osnovnim sudsko-medicinskim principima dokumentovanja telesnih povreda kod (potencijalnih) žrtava trgovine ljudima“. Seminaru je prisustvovalo 32 lekara iz 15 zdravstvenih centara (ili domova zdravlja) sa teritorije grada Beograda.


U EU postoji konsenzus da se otvore poglavlja\nBeta 16. novembra 2015. 14:55\nŠef Delegacije Evropske unije u Srbije Majkl Devenport izjavio je danas da u EU postoji konsenzus da se otvore prva pregovaračka poglavlja u pregovorima sa Srbijom.\nDevenport je na sednici skupštinskog Odbora za evropske integracije, predstavljajući godišnji izveštaj Evropske komisije, rekao da je došlo do napretka u dijalogu Beograda i Prištine zbog čega se može očekivati otvaranje poglavlja 35.\nPrema njegovim rečima, načinjen je i napredak u izradi akcionih planova koji se tiču poglavlja 23 i 24, odnosno vladavine prava i borbe protiv korupcije, a napredak je postignut i u oblastima ekonomskih i strukturnih reformi.\nOn je istakao i da Srbija treba da nastavi da sprovodi reforme, uključujući reforme javnog sektora i administracije i ekonomičnog upravljanja.\nEU je pozdravila i ulogu Srbije u unapredjenju regionalne saradnje i napore koje ulaže u bilateralne odnose, posebno kada je reč o pomirenju i dobrosusedskim odnosima, rekao je Devenport.\nOn je pozdravio i najave poverenice za rodnu ravnopravnosti Brankice Janković i predsednika Vlade Srbije Aleksandra Vučića da će nastaviti da štite i jačaju najranjivije grupe – nacionalne manjine, osobe sa invaliditetom i LGBT populaciju.\nKako je dodao, u izveštaju je pozdravljeno i mirno održavanje Parade ponosa već drugu godinu za redom.\nOn je ukazao i na teret koji podnosi Srbija kada je reč o migrantskoj krizi i način na koji rešava te probleme.U izveštaju je naglašeno i da je Srbija važan partner u spoljnoj politici EU, kao i da uspešno predsedava OEBS-om, rekao je Devenport.


Dve decenije od parafiranja u SAD Dejtonskog mirovnog sporazuma kojim je zaustavljen rat u BiH od 1992. do 1995. godine, navršava se danas.\nU američkom gradu Dejtonu, u državi Ohajo, 21. novembra 1995. godine tadašnji predsednici BiH, Srbije i Hrvatske – Alija Izetbegović, Slobodan Milošević i Franjo Tuđman, sa američkim diplomatom Ričardom Holbrukom postigli su dogovor o Dejtonskom sporazumu.\nSporazum je zvanično potpisan u Jelisejskoj palati u Parizu 14. decembra 1995, čime je BiH podeljena na dva entiteta – Republiku Srpsku i Federaciju BiH.\nDejtonski mirovni sporazum pravni je akt u koji je ugradjen u današnji Ustav BiH.\nTim sporazumom izvršena je teritorijalna organizacija BiH prema kojoj je 51 odsto teritorije pripalo Federacija BiH, a 49 odsto Republici Srpskoj.\nOriginal dokumenta, kako nadležni tvrde, izgubljen je, a političari u BiH i dalje raspravljaju o njegovoj reviziji.\nPovodom Dejtonskog sporazuma, u Republici Srpskoj danas je neradni dan, dok se u Federaciji Bosne i Hercegovine taj dan ne obeležava.


Gradonačelnik Zenice Fuad Kasumović i 25 korisnika odabranih po Javnom pozivu za odabir korisnika/ca pomoći za izgradnju i sanaciju stambenih jedinica uništenih ili oštećenih u poplavama i klizištima 2014. godine potpisali su danas ugovore o prijenosu prava vlasništva građevinskog zemljišta u vlasništvu Grada Zenica na korisnike pomoći.\nJavni poziv raspisan je u sklopu Programa za oporavak od poplava - stambeno zbrinjavanje kojeg finansira Evropska unija, a provodi Razvojni program Ujedinjenih nacija BiH, zajedno sa Međunarodnom organizacijom za migracije (IOM), Arbeiter-Samariter-Bund (ASB), Hilfswerk International (HWI) i partnerskim općinama i gradovima.\nRanije su potpisani ugovori sa još devet korisnika.\nOsim Grada Zenica, ovaj program se provodi na području još 43 lokalne zajednice u Bosni i Hercegovini.\nU sklopu komponente Stambeno zbrinjavanje na području grada Zenica odobrena je izgradnja ukupno 34 nove stambene jedinice.\nGrad Zenica je za potrebe realizacije ovog projekta obezbijedio građevinsko zemljište za korisnike, koji nisu bili u mogućnosti sami osigurati zemljište za izgradnju stambene jedinice. Riječ je o licima pogođenim poplavama i klizištima 2014. godine, koja zbog teških materijalnih prilika, nastalih usljed bolesti, nezaposlenosti ili višečlanih domaćinstava nisu u mogućnosti da iz vlastitih sredstava obezbijede parcele za svoje stambeno zbrinjavanje.\nPored prava vlasništva koje će ugovorom biti preneseno na korisnike, isti su oslobođeni od obaveza plaćanja naknada za zemljište (pogodnost lokacije, uređenje zemljišta i slično), naknada za izdavanje urbanističkih saglasnosti, građevinskih i upotrebnih dozvola, te troškova tehničkog prijema i drugih troškova potrebnih za upis prava vlasništva na parcelama.\n"I prvi puta kada smo potpisivali ugovore sa devet korisnika rekao sam da mi je ovo najdraži projekat od trenutka preuzimanja mandata Gradonačelnika. Nažalost veliki broj domaćinstava ostao je bez svojih krovova u poplavama 2014. godine. Želim iskoristiti priliku da se zahvalim Europskoj uniji i ostalim donatorima projekta", kazao je Fuad Kasumović, gradonačelnik Zenice.\nTokom sutrašnjeg dana planirano je uvođenje izabranih izvođača u posao.


U Novom Pazaru zabeležena su 22 pacijanta sa korona virusom.\n- U Novom Pazaru regitrovana su 22 pacijenta sa korona virusom, u poslednjih 24 časa od 27 uzrokovanih njih devet je bilo pozitivno. Zbog procene da ovaj grad postaje novo žarište zaraze u zemlji, Novi Pazar dobija i posebnu pomoć države - rekao je član štaba za vanredne situacije Nihad Hasanović.\n- Do te opreme, respiratora je veoma teško doći. Ovo je bita oprema i pomoć ako se situacija >> Pročitaj celu vest na sajtu SrbijaDanas.com << bude pogoršala. Apel je da svi ostanu u kućama i odgovorno se ponašaju kako bi se prevazišla kriza. Nažalost od ovih 22 pacijenta su deca od osam, i danas dete od tri godine - rekao je Hasanović.\nSrbijaDanas.com: ALARMANTNA SITUACIJA U NOVOM PAZARU: Još devet osoba je pozitivno na korona virus\nSandzakPress.net: Novi Pazar: Među devet novooboljelih i dijete od 3 godine\nVOM.rs: ZZJZ: Epidemiološka prognoza neizvesna


Delo govori o izgradnji mosta preko reke Drine u Višegradu. Radnja romana obuhvata skoro četiri veka, a glavni simbol naracije je upravo ovaj most, koji u knjizi predstavlja večnost kao suprotnost ljudskoj sudbini, odnosno prolaznosti.\nZa delo "Na Drini ćuprija" Andrić je nagrađen Nobelovom nagradom 1961. godine, a kada pročitate odabrane citate iz svetski poznatog romana, shvatićete i zašto, jer je veliki pisac u njima izrekao suštinu ljudske prirode, pojava koje ostavljaju traga, vere u Boga, pa čak i tadašnje i današnje politike.\n"Jer oni koji vladaju i moraju da tlače da bi vladali, osuđeni su da rade razumno; a ako, poneseni svojom strašću ili naterani od protivnika, pređu granice razumnih postupaka, oni silaze na klizav put i označavaju time sami početak svoje propasti. Dočim se oni koji su tlačeni i iskorišćavani, lako služe razumom i bezumljem, jer su to samo dve razne vrste oružja u stalnoj,čas podmukloj, čas otvorenoj borbi protiv tlačitelja."\n"Nesreća nesrećnih ljudi i jeste u tome što za njih stvari koje su inačenemoguće i zabranjene postanu, za trenutak, dostižne i lake, ili bar tako izgledaju, a kad se jednom trajno usele u njihove želje, one se pokažu opet kao ono što jesu: nedostupne i zabranjene, sa svim posledicama koje to ima po one koji za njima posegnu."\n"Na ovoj zemlji ne može biti dobrote bez mržnje, ni veličine bez zavisti, kao što nema ni najmanjeg predmeta bez senke."\n"Ima u nekim ljudima bezrazloznih mržnja i zavisti koje su veće i jače od svega što drugi ljudi mogu da stvore i izmisle."\n"Najbednija i najtragičnija od svih čovekovih slabosti nesumnjivo je njegova potpuna nesposobnost predviđanja, koja je u opštoj protivnosti sa tolikim njegovim darovima, veštinama i znanjima."\n"Ako pomislimo šta nam je i koliko kroz stoleća uzimano, sve ove građevine su mrvice."\n"Što god više ima novca, više ga treba."\n"Čim jedna vlada oseti potrebu da svojim građanima obećava putem plakata mir i blagostanje, treba biti na oprezu i očekivati obrnuto od toga."\n"Tako se uvek u blizini nadmoćnog neprijatelja i pre velikih poraza javljaju u svakom osuđenom društvubratoubliačke mržnje i međusobni sporovi."\n"Zaborav sve leči, a pesma je najlepši način zaborava, jer u pesmi se čovek seća samo onoga što voli."\n"Sve može biti. Ali jedno ne može: ne može biti da će posve i zauvek nestati velikih i umnih, a duševnih ljudi koji će za Božju ljubav podizati trajne građevine, da bi zemlja bila lepša i čovek na njoj živeo lakše i bolje. Kad bi njih nestalo, to bi značilo da će i Božja ljubav ugasnuti i nestati sa sveta. To ne može biti."\n"Nije dovoljno jednoj stvari okrenuti leđa, pa da prestane da nas muči i goni."


Reforma policije mora biti bazirana na već postignutim dogovorima - Kozarac.ba\n17. Septembra 2007.\nPovodom sutrašnjeg nastavka razgovora o reformi policije te s ciljem pravilnog informiranja javnosti, SDA i SBiH ostaju pri stavu da reforma policije mora biti bazirana na već postignutim dogovorima i ekspertnim izvještajima, uključujući Martensov plan i Izvještaj Direkcije za reformu policije, stoji u zajedničkom saopćenju SDA i SBiH.\nOni smatraju kako samo ovakav pristup može osigurati ispunjavanje tri evropska principa, kao i funkcionalnu i profesionalnu policiju na cijelom teritoriju BiH. Javnosti se, smatraju oni, već neko vrijeme pokušava prezentirati teza o jednakoj odgovornosti svih strana za nepostizanje dogovora o reformi policije.\nOvakve optužbe ne odgovaraju činjenicama, s obzirom da stranke iz RS-entiteta već više od tri godine odbijaju i opstruiraju sve planove i izvještaje nezavisnih domaćih i međunarodnih eksperata, sve izjave i stavove međunarodnih zvaničnika, pa čak i dogovore koje su ratifikovala oba entitetska parlamenta, stoji u saopćenju.\n-Neobjašnjivi su razlozi zbog kojih je OHR napustio sve ove projekte i odstupio od svih stavova koje je međunarodna zajednica konstantno i konzistentno zagovarala duže od tri godine. Jedino opravdanje za ovaj preokret te za odstupanje od tri evropska principa je pozivanje na “situaciju u regionu”, koja ne može i ne smije biti prepreka funkcionalnoj policiji u BiH, smatraju predstavnici SDA i SBiH.\nOni objašnjavaju kako OHR-ov Protokol i insistiranje na njemu također krši Rezoluciju Evropskog parlamenta iz marta ove godine, koja se jasno poziva na sve ranije postignute dogovore i izvještaje te eksplicitno nalaže usvajanje Izvještaja Direkcije, uključujući demarkaciju lokalnih policijskih oblasti na “osnovu operativne efikasnosti i održivosti te na demografskim, društvenim, ekonomskim i sigurnosnim faktorima, umjesto na administrativnim granicama”.\nStranka za BiH i SDA, stoga, insistiraju da OHR ispoštuje obaveze iz ove Rezolucije te da ostane doslijedan stavovima međunarodne zajednice.


Španac novi selektor Srbije - Sputnjik Srbija\n11:53 30 Novembar 2020\nŠpanac novi selektor Srbije\n11:01 11.05.2020 (osveženo 12:21 20.11.2020) Preuzmite kraći link\nToni Đerona je novi selektor rukometne reprezentacije Srbije. Španski stručnjak se i pre pandemije virusa korona spominjao kao naslednik Nenada Peruničića koji bi mogao da unese promene i osveži srpski nacionalni tim.\nKako saznaje Mozzartsport, dogovor je definitivno postignut i on seda na klupu Orlova čim okolnosti u Evropi to budu dozvolile.\nĐerona je trenersku karijeru počeo u mlađim kategorijama Barselone, da bi prešao u stručni štab prvog tima i istovremeno vodio B tim. Ovom treneru nije nepoznata saradnja sa Srbima. Dok je radio u klubu trenirao je Dragana Škrbića, danas potpredsednikom RSS, a istovremeno se upoznao i sa golmanom Draganom Perićem koji je branio boje Barselone.\nKada je seo na klupu katarskog El Džaiša u timu je imao, tadašnjim srpskim reprezentativcem, golmana Darka Stanića. Španac je aktuelni trener francuskog Šatra, u kom igra srpski bek Vanja Ilić.\nĐeronin dugogodišnji saradnik u stručnom štabu je isto Srbin Zoran Paša Đorđić, koji će biti i njegov pomoćnik u reprezentaciji.\nPresedan u rukometu — Evropska rukometna federacija ostavila Srbiju bez Svetskog prvenstva!\nKada ćemo opet gledati tenis, fudbal, košarku: Utvrđeno koji sportovi nose najveći rizik od zaraze\nselektor, Rukometni savez Srbije, Rukometaš, rukomet


JOŠ NEMAMO DIGITALNU POTVRDU ZA EU: Uz pasoš potreban i papir da ste vakcinisani Fajzerom ili AstraZenekom – Portal Luca\nPrema trenutnom pristupu Evropske unije, putnici iz zemalja koje ne pripadaju ovom savezu, a koji su u potpunosti vakcinisani nekom od vakcina koje je odobrila Evropska agencija za ljekove (EMA) od kojih su kod nas dostupne Astra Zeneka i Fajzer, u EU mogu da putuju iz bilo kojeg razloga uzdokaz o vakcinalnom statusu\nKada je krajem jula u Crnoj Gori najavljeno uvođenje nacionalne digitalne kovid potvrde generalni direktor Direktorata za javno zdravlje Aleksandar Sekulić optimistički je najavio da će naredni korak, faza njenog povezivanja sa Evropskom digitalnom potvrdom, biti završena za nekoliko sedmica.\nMeđutim, ni poslije četiri mjeseca Crna Gora nije na spisku 25 zemalja čiji digitalni sertifikati imaju jednak tretman i automatsko prepoznavanje u Evropskoj uniji kao evropska digitalna kovid potvrda.\n– Postupak uvođenja dokumenta EU digitalne kovid potvrde zahtijeva od države da se ispune formalni i tehnički preduslovi, kako bi država mogla početi sa izdavanjem potvrda koje su interoperabilne sa svim drugim državama ovog EU projekta – kazao je Sekulić na konferenciji za novinare 27.jula najavljujući da će sve biti gotovo za nekoliko sedmica.\nOva prognoza je već u drugoj polovini avgusta preinačena, a javnost je saznala da će proces ipak potrajati nekoliko mjeseci umjesto nekoliko sedmica. Glavna pregovaračica sa Briselom Zorka Kordić tada je kazala da Ministarstvo zdravlja predano radi na obezbjeđivanju svih preduslova kako bi Crna Gora u narednim mjesecima pristupila tom mehanizmu.\nNa konferenciji za novinare održanoj 26. novembra ministarka zdravlja Jelena Borovinić-Bojović je saopštila da je Crna Gora kao država sve obaveze u pogledu implementacije automatskog prepoznavanja crnogorske kovid potvrde u EU ispunila.\n– Ostatak procedure zavisi od UNDP-a i konekcije sa EU i očekuje se veoma brzo – kazala je ministarkai izrazila očekivanje da će „javnost do kraja godine biti obaviještena o finalizaciji ovog procesa“.\nSistemu EU digitalnog kovid sertifikata od zemalja Zapadnog Balkana prva je pristupila Sjeverna Makedonija 19. novembra, a u narednih desetak dana EU je priznala sertifikate i Albaniji i Srbiji, ali i Gruziji, Moldaviji i Novom Zelandu.\nPrema podacima sa sajta Evropske komisije, EU trenutno automatski prepoznaje i prihvata digitalne sertifikate iz 25 zemalja van Unije i to su Albanija, Andora, Jermenija, Švajcarska, El Salvador, Farska Ostrva, Gruzija, Izrael, Island, Lihtenštajn, Moldavija, Monako, Maroko, Novi Zeland, Sjeverna Makedonija, Norveška, Panama, San Marino, Srbija, Singapur, Togo, Turska, Ukrajina, Ujedinjeno Kraljevstvo i Vatikan.\nPrema trenutnom pristupu Evropske unije, putnici iz zemalja koje ne pripadaju ovom savezu, a koji su u potpunosti vakcinisani nekom od vakcina koje je odobrila Evropska agencija za ljekove (EMA)od kojih su kod nas dostupne Astra Zeneka i Fajzer, u EU mogu da putuju iz bilo kojeg razloga.\nTakođe, kako se navodi na sajtu, države članice mogu pojedinačno odlučiti da dozvole ulazak i putnicima koji su imunizovani i vakcinama koje su kompletirale proces za hitnu upotrebu Svjetske zdravstvene organizacije.\nKada je riječ o dokazivanju vakcinalnog statusa za one koji putuju iz zemalja koje nijesu članice EU, države članice, navodi se, mogu prihvatati dokaz iz tih zemalja koji sadrže neophodne podatke, identifikaciju osobe, tip primljene vakcine i datum vakcinacije, pod uslovom da je moguće verifikovati autentičnost, validnost i integritet sertifikata.\nNa kraju, kako se navodi na sajtu Evropske komisije, država članica EUmože na zahtjev izdati Evropski digitalni kovid sertifikat osobi koja nije iz EU, pod uslovom da su predstavljenisvi pouzdani dokazi o vakcinaciji, ali nije obavezna da to i uradi.\nCrnogorsku digitalnu potvrdu, prema posljednjim dostupnim podacima iz crnogorskog zdravstvenog sistema, trenutno prihvataju četiri državečlanice EU- Hrvatska, Slovenija, Francuska i Irska.\nTakođe, sa digitalnim sertifikatomCrnogorci mogu putovati i uAndoru, Monako, Sjevernu Makedoniju, Ujedinjeno Kraljevstvo, Island, Kinu, Kuvajt, Bahrein i Saudijsku Arabiju.\nMinistarka zdravljaje na posljednjoj konferenciji za novinare, kada su predstavljane nove epidemiološke mjere, saopštila i daje donijeta odluka da će građani koji su vakcinisani Sinofarm, Sputnjik i Sinovak vakcinom, koje nije odobrila EMA, moći besplatno da urade PCR testiranje kako bi mogli putovati u zemlje EU, a u svjetlu činjenice da Institut za javno zdravlje Crne Gore od nedavno ima sertifikat o priznanju PCR testa u 165 država svijeta.


PODRŠKA IZ BANJALUKE PROTESTIMA ISPRED SANU Čanković: Kostić da podnese ostavku, Kosovo je Srbija - Politički\nIn4s.net, SNP - Izbor je naš\nPODRŠKA IZ BANJALUKE PROTESTIMA ISPRED SANU Čanković: Nećemo takvog predsednika SANU, Kosovo je Srbija\nSrpski narodni pokret Izbor je naš podržao je današnje proteste ispred zgrade SANU u Beogradu, koji su održani povodom javnih nastupa predsednika Srpske akademije nauka i umetnosti Vladimira Kostića.\n“Kada već dostojno, argumentovano, i hrabro dr Kostić ne brani ustavnu činjenicu da je Kosovo i Metohija sastavni deo države Srbije, onda, neka se bar dostojanstveno povuče i podnese ostavku na tako značajnu funkciju,” zatražio je predsednik pokreta Dane Čanković u svom saopštenju.\n“Srpska akademija nauka i umetnosti jeste srpska, i svi njeni članovi, a pogotovo njen predsednik moraju deliti osećanja, želje i ciljeve srpskog naroda, a ne biti protivni tim osećanjima, željama i ciljevima. Izuzev, ako su blagosloveni vizionari, pa ustanu i pokrenu ono što je suštinski važno i dobro, a što je silom prilika potisnuto duboko u srcu srpskog naroda,” navodi se u saopštenju.\n“Kada EU šalje poruku “Evropa bez granica”, onda i srpski narod ne sme da ima državne granice unutar sebe, koje ga dele, svađaju”, napominje Čanković.\nSNP – Izbor je naš je danas na Trgu Krajine u Banja Luci postavio veliki transparent sa porukom „NEĆEMO TAKVOG PREDSEDNIKA SANU, KOSOVO JE SRBIJA“.\nFoto: SNP – Izbor je naš\n“I zaista, ne treba nam takav predsednik SANU. Njegove izjave neće odvesti u malodušnost i neće obeshrabriti srpski narod da se legitimno bori za opstanak južne srpske pokrajine Kosova i Metohije u sastavu države Srbije,” zaključuje se u saopštenju.\nNaslovna foto: In4s.net, SNP – Izbor je naš\n05/05/2021POLITIKAVlada Kosova: Ne možemo dati garancije za uslovno oslobađanje optuženih pred Specijalnim sudom Vlada Kosova je ocenila kao neosnovane zahteve nekih stranaka i političara na Kosovu koji su poslednjih dana zahtevali da Vlada da garancije za uslovno oslobađanje optuženih pred Specijalnim sudom. Portparol Vlade Kosova Perparim Krieziu je za Koha.net izjavio da se takve garancije ne mogu dati niti od strane Vlade niti predsednice Kosova, pošto je Specijalni sud u pravnom smislu sud Kosova sa sedištem u Hagu. Ovi zahtevi su povezani sa ranijom praksom tokom suđenja Ramušu Haradinaju i drugima u Haškom tribunalu za bivšu Jugoslaviju, kada im je garancijama Vlade Kosova i medjunarodne misije na Kosovu omogućeno da se brane sa slobode. Specijalni sud je, prema Krieziuu, sud Kosova jer je osnovan posebnim kosovskim zakonom. U presudi o odbijanju zahteva za odbranu sa slobode koju su podneli advokati optuženih pred Specijalnim sudom, sudija Kai Ambos, u svom stavu odvojenom od stavova drugih sudija Apelacionog veća Specijalnog suda je pomenuo mogućnost da treće države mogu biti garanti za nekog od optuženih da se brani sa slobode. „Na osnovu zakonskih odredbi garancija se ne traži ni od matične države (Kosova) niti od premijera Vlade matične zemlje. Znači Kosovo ne može da bude garant. Poredjenja Specijalnog suda sa medjunarodnim sudovima kao što je bio Haški tribunal su neosnovana, kako u odnosu medju sudovima, jedan domaći drugi medjunarodni, tako i u odnosu na ličnosti, institucije koje su mogle da ponude garancije“, rekao je Krieziu. Isti stav imaju i u kabinetu kosovske predsednice Vjose Osmani – Sadriu. Danas Pročitajte jošĐorđević: Da li je Vučić zbog para i povlačenja optužnice Radojičiću PRODAO 11.000 dokumenata vezanih za optužnice Tačiju i Haradinaju?NEREŠENA MISTERIJA: Mozak Slobodana Miloševića zadržan u Hagu, telo poslato porodici!?Srbi s KiM: Tajkuna Vučića čeka zatvor zbog predaje elektro-privrede na KosmetuKovač: Istraživanje posledica agresije NATO pakta je NACIONALNA POTREBA Republike SrbijeVučić je vrlo dosledan u kreiranju SVOG zlatnog doba, jer ako živimo u njemu to mora i da košta: BOLNICU U BATAJNICI PLAĆAMO 2.000 EVRA PO KVADRATUOslobođenje: Vučić 100 dana ĆUTI o energetici na Kosovu, obećao da će u roku od 72 sata dati obaveštenja u vezi toga Like this:Like Loading......\nBANJA LUKADANE ČANKOVIĆPROTESTREPUBLIKA SRPSKASANUSNP - IZBOR JE NAŠ


Beogradski bezbednosni forum: Berlinski proces drži Zapadni Balkan u fokusu EU | EurActiv Srbija\nBeogradski bezbednosni forum: Berlinski proces drži Zapadni Balkan u fokusu EU\nBerlinski proces ostavlja Zapadni Balkan u fokusu Evropske unije, omogućava bolje političko i ekonomsko povezivanje regiona i ne može se posmatrati kao zamena za punopravno članstvo u EU, ocenili su 12. oktobra učesnici Beogradskog bezbednosnog foruma. Ministar spoljnih poslova Srbije Ivica Dačić rekao je na panelu o Berlinskom procesu da se radi o korisnoj inicijativi koja pokazuje želju velikih zemalja da se bar jednom godišnje bave pitanjem proširenja i Zapadnim Balkanom.\n"Bez obzira na to što će svako da meri naše projekte i koliko su realizovani, mislim da je sama ideja korisna i pozitivna za naš region", rekao je Dačić i zahvalio zemljama koje su pokrenule Berlinski proces, posebno Nemačkoj.\nMinistar spoljnih poslova Bosne i Hercegovine Igor Crnadak rekao je da ima prostora za optimizam i da je Berlinski proces važan zato što je nametnuo snažnu evropsku agendu zemljama regiona.\nŠef diplomatije BiH je rekao da je Berlinski proces pomogao zemljama Zapadnog Balkana da se zbliže na mnogo polja.\n"Stabilnost u ovom regionu nikada ne sme da se uzima zdravo za gotovo. Uvek treba investirati u nju", naveo je on.\nCrnadak je rekao da je Berlinski proces korisna inicijativa i dodao da su se građani BiH nadali da će 22 godine posle rata biti bliži EU.\nVisoki zvaničnik nemačkog Ministarstva spoljnih poslova Kristijan Helbah ocenio je u debati da je Berlinski proces pomogao zemljama Zapadnog Balkana da se bolje povezuju i sarađuju, ali da on nije zamena za punopravno članstvo u EU.\nNemački diplomata zadužen za Jugoistočnu Evropu rekao je da postoji jasna evropska perspektiva za zemlje regiona, kao i da je to zajednički interes i interes Nemačke.\n"Berlinski proces nije zamena za članstvo u EU. Neke zemlje su izrazile rezervisanost... Ne radi se o zameni. To mogu jasno da kažem ispred Nemačke", kazao je on.\nHelbah je naglasio da "Berlin plus" znači snažnije angažovanje svih strana kako bi evropske integracije Zapadnog Balkana imale bolju perspektivu.\nDirektor Generalne direkcije Evropske komisije za proširenje Kristijan Danijelson rekao je da je za funkcionisanje Berlinskog procesa potrebna potpuna posvećenost zemalja regiona.\nDanijeson je dodao da je stvorena "jasna viziju", a da sada počinje rad na terenu kroz realizaciju konkretnih projekata.\nEvropski zvaničnik je naveo da zemlje regiona imaju višestruku korist od Berlinskog procesa - političko povezivanje, fokus na praktičnim pitanjima i projektima, jaču ekonomsku saradnju i pomirenje.\nDanijelson: Postoji veza između normalizacije odnosa i članstva u EU\nDanijelson je rekao i da postoji jasna veza između normalizacije odnosa Beograda i Prištine i pridruživanja Srbije EU.\nDirektor Generalne direkcije EK za proširenje rekao je novinarima na Beogradskom bezbednosnom forumu da je EU važno da olakša dijalog koji se vodi između Srbije i Kosova.\n"Jasno je uz pregovaračkog okvira da je to proces koji je u toku. Znam da je opasno pogrešno tumačiti određenu terminologiju. Mislim da se jasno razume da postoji veza između potpune normalizacije odnosa i pristupa EU", naveo je on.\nEvropski zvaničnik je rekao da se svi slažu kolika je važnost evropske perspektive Zapadnog Balkana, kao i da je posvećenost EU ovom procesu jasna.\n"Mi smo u procesu pregovora o pridruživanju Srbije EU, ali brzina kojom će se ti pregovori voditi je u rukama Srbije", rekao je Danijelson.\nDačić: Problem su nerešeni bilateralni problemi bivših jugoslovenskih republika\nMinistar spoljnih poslova Srbije izjavio je i da Srbiju ne koče bezbednosni problemi na putu ka EU, već da problem predstavljaju nerešeni bilateralni problemi bivših jugoslovenskih republika.\nDačić je novinarima drugog dana Bezbednosnog foruma rekao da EU ima veliki interes da Zapadni Balkan postane deo Unije, upravo i zbog pitanja bezbednosti.\nKako je naveo, najveći problem predstavljaju nerešene bilateralne stvari bivših jugoslovenskih republika, dodajući da je potrebna veća politička volja da se problemi rešavaju.\n"To se pretvara u noćnu moru celog regiona. Ove druge globalne stvari kao što su terorizam, klimatske promene i druge svari - mi tu ne možemo mnogo da utičemo", rekao je Dačić.\nŠef srpske diplomatije je rekao da Srbja ne podržava učešće svojih državljana u stranim sukobima, uključujući i sukobe u Ukrajini, kao i da će protiv njih biti preduzete zakonske mere koje se odnose na takva krivična dela.\nSedmi Beogradski bezbednosni forum pod nazivom "Izgradnja zajedničke budućnosti u doba neizvesnosti" održava se od 11. do 13. oktobra.


Djilas: Znaćemo da se u Srbiji nešto promenilo kada Pink izgubi nacionalnu frekvenciju – NovostiDana.rs\nJedan od lidera Saveza za Srbiju (SZS) Dragan Djilas izjavio je da će se znati da se u Srbiji nešto promenilo „kada televizija Pink izgubi nacionalnu frekvenciju“, saopštio je danas SZS.Na tribini SZS koja je održana sinoć u Požegi, Djilas je govorio o značaju nacionalne frekvencije kao nacionalnog resursa.\nOn je rekao i da niko ne može da čuje o prodaji Poljoprivredne korporacije Beograd (PKB) i Rudarsko-topioničarskog basena (RTB) Bor. „Niko ne može da čuje našu ideju da napravimo još deset PKB-a, da minimalna plata može da bude 350 evra“, kazao je.\nOn je dodao i da bez pristupa televizijama sa nacionalnim frekvencijama niko ne može da čuje da su „ti Kinezi, koji su kupili RTB Bor, državna firma“ i zapitao „što kineska država može da upravlja Borom, a ne naša?“.\nPredsednik pokreta Dveri Boško Obradović je dodao da je Savez potreban da „nam deca ne bi odlazila u inostranstvo i da ne bismo izvozili najbolji medicinski kadar“.\nPredsednik Demokratske stranke Zoran Lutovac naveo je kao primer političke kulture generala De Gola u Francuskoj i njegovu odluku da spreči objavljivanje kompromitujućih fotografija njegovog protivkandidata uz reči „ovaj čovek će u budućnosti možda biti predsednik Francuske, ne dozvoljavam da se blati njegovo ime“ i dodao da je to nivo političke kulture koji nam je potreban.


Na Vlasinskom jezeru u planu rekonstrukcija hotela, gradnja spa centra i novih kuća za odmor... - News - Turistički svet\nZa unapređenje turističke ponude potrebna je revitalizacija hotela Vlasina, uz puno poštovanje projektovanog i izvedenog stanja, uz eventualne intervencije kojima se ne sme dovoditi u pitanje uspešno ostvarena veza sa graditeljskom baštinom.\nMahalu Konstadinovi čini vikend naselje i ima dobre predispozicije da se uključi u ponudu seoskog turizma na Vlasini. U tom smislu planira se razvoj ovog naselja u postojećim granicama, pod uslovom da se izvrši revitalizacija domaćinstava i svih objekata.\nPlanira se adekvatno održavanje i osavremenjavanje opreme vikendica da bi se i ti objekti mogli uključiti u ponudu turističkih smeštajnih kapaciteta, odnosno ugostiteljskih objekata, a predlaže se veće učešće sadržaja, kao i adekvatno pejzažno uređenje i ozelenjavanje prostora.\nPostojeće šumsko zemljište planirano je za očuvanje i unapređenje, odnosno uređenje u vidu park-šuma, uz uvođenje primerenih sadržaja za sport i rekreaciju, (tematski parkovi, orijentiring poligoni, staze za šetanje), a predviđeno je i potpuno opremanje prostora komunalnom infrastrukturom.\nNajavljivano je da će, osim rekonstrukcije dva hotela na obalama Vlasinskog jezera – Vlasina i Promaja, za koje je bilo planirano da dobiju tri ili četiri zvezdice, investitor sagraditi još jedan hotel sa pet zvezdica.\nMeđutim, sredinom 2019. rečeno je da investitore iz Katara "koče" administrativni razlozi. Kako izgleda, rekonstrukcija hotela je, iz istog razloga, još uvek na čekanju – do daljnjeg.


Slobodna 72 mesta - Grad Prokuplje\nU prvom upisnom roku na Visokoj poljoprivredno-prehrambenoj školi strukovnih studija u Prokuplju od planiranih 198 upisalo se 126 svršenih srednjošolaca. Za drugi,septembarski upisni rok,ostala su 72 slobodna mesta.\nDirektor ove jedine prokupačke državne visokoškolske ustanove prof. dr Dejan Davidović rekao je da su u drugom upisnom roku može upisati 60 studenata koji se finansiraju iz budžeta i 12 samofinansirajućih.\n– Od šest studijskih programa u prvom roku jedino su popunjena mesta za program zaštite bilja,izjavio je on dodavši da se na ovom smeru ukupno upisalo 40 svršenih srednjoškolaca.\nPrema njegovim rečima na studijskom programu za voćarstvo i vinogradarstvo slobodno je sedam mesta,ratarstvo i povrtarstvo devet,stočarstvo pet,strukovna veterina 17,a prehrambena tehnologija 34 mesta.\n– Prijavljivanje kandidata za upis traje od 1. do 4.septembra,a polaganje prijemnih ispita 8. septembra,dok će se upis primljenih kandidata vršiti od 13. do 20 septembra,rekao je Davidović.


Tegeltija je pojasno da su ovo izvorni prihodi zajedničkih institucija obezbeđeni uštedom i preraspodelom sredstava, prenosi Srpskainfo.\n– Od te ukupne sume 15 miliona KM je namenjeno zdravstvenom sektoru u BiH i to će biti stavljeno na raspolaganje sledeće sedmice, a ostali deo ćemo podeliti institucijama kulture, sporta i privrednim subjektima – naglasio je Tegeltija, dodavši da je to jedna od direktnih intervencija u borbi protiv kovida 19.\nPored ove intervencije, Tegeltija je za sarajevski portal Vijesti ukazao na još tri ključne stvari koje je Savet ministara uradio od početka pandemije, među kojima je i mera ograničenog ulaska stranih državljana u BiH s ciljem suzbijanja širenja virusa korona i davanja prostora zdravstvenim radnicima da ne bi došlo do opterećenja zdravstvenih ustanova.\n– Druga ključna stvar je ekonomskog karaktera, a to je pravovremeno reagovanje u smislu obezbeđivanje koridora za snabdevanje tržišta u BiH robom. Tu je urađen veoma dobar posao, jer smo omogućili privredi da i u tim teškim okolnostima uvozi i izvozi i treća stvar su pregovori sa međunarodnim finansijskim organizacijama koji su uspešno okončani. a odnose se na investicije podrške BiH u borbi protiv pandemije – pojasnio je Tegeltija.\n– To su nepredvidivi troškovi i trebalo je obezbediti dodatna sredstva da bi sve to mogli pokriti. S toga smo obezbedili aranžman sa MMF oko 333 miliona dolara koja su došla u BiH, 250 miliona evra makrofoinsnansijske pomoći od Evropske komisije i 36 miliona evra pomoći zdravstvenom sektoru od Svetske banke – podsjetio je Tegeltija.\nMeđutim, kaže on, to je prvi paket pomoći i sada je potrebno obezbediti kontinuitet, jer predstoji period kada je veoma izvesno da će doći do sudara virusa korona i sezonskog gripa zbog čega će biti potrebna dodatna sredstva za zdravstveni sektor.\nGovoreći o radu Saveta ministara u proteklih devet meseci, predsedavajući Tegeltija je rekao da prilikom ocene o radu uvek treba razmišljati u kakvim uslovima se radi.\n– U decembru kada sam pisao ekspoze govorili smo o visokim stopama rasta, investicijama, povećanja broja zaposlenih da bi samo dva meseca kasnije počeli da se borimo sa pandemijom i ta borba još traje. Da mi je neko rekao da će jedna od najvažnijih odluka kojom bi trebalo da se bavim biti zatvaranje granica nikada ne bih verovao. Sve se promenilo u kratkom vremenskom periodu, a pri tom je došlo i do određenih političkih turbulencija u BiH koje su se direktno odrazile na rad Saveta ministara – rekao je Tegeltija.\nOn je dodao da su borba sa virusom korona i rizik koji ona nosi po privredu naterali Savet ministara, kao i vlade Republike Srpske i FBiH da promene svoje ciljeve za ovu godinu i da zajedno sa zdravstvenim radnicima u fokusu rada bude zaštita zdravlja građana i pomoć realnom sektoru.\nRezimirajući rad Saveta minisatra u proteklom periodu, Tegeltija je rekao da je urađeno sve ono što je trebalo za zdravstvo u BiH i da su u saglasnosti sa njima povukli ključne poteze, te da je BiH dobro odreagovala na pandemiju i da se uspelo obezbediti nesmetano funkcionisanje institucija u ovom teškom vremenu.\nOn je konstatovao da sada predstoji mnogi teži period, a to je oporavak ekonomije i saniranje posledica kovida.\n– U saradnji sa entitetskim vladama pripremamo novi investicioni ciklus koji ćemo predstaviti narednih dana, a koji će obuhvatiti sve pripremljene projekte u BiH. Republika Srpska i FBiH su nosioci tih projekata, a zajedno ćemo obezbediti sredstva kako bi počela njihova realizacija. Uputili smo prema Evrpskoj komisiji, na njihov zahtev, 10 projekata koji su nama prioritet za finansiranje, a od tih deset jedan je zajednički vlada Srpske i FBiH, četiri iz Republike Srpske i pet iz FBiH – precizirao je Tegeltija.\n– Verujem da ćemo usvojiti kompletan akcioni plan za realizaciju agende EU dva i da polako počnemo da izlazimo iz borbe za živote u borbu za ekonomiju – naglasio je Tegeltija.\nPredsedavajući Saveta ministara ukazao je da su u ovom trenutku zbog pojave virusa korana najugroženiji ljudi koji se bave turizmom, jer je zbog pandemije, onemogućen dolazak turista.\nNa pitanje koliko je moguće da BiH bude među prvim zemljama u kojima će biti omogućeno vakcinisanje protiv virusa korona, Tegeltija je istakao da je BiH spremna da obezbedi bankarsku garanciju za vakcinu, iako ona još nije ni proizvedena.\n– BiH će uraditi sve što bude potrebno da vakcina bude dostupna građanime ove zemlje, kao i svim drugim građanima širom sveta, bez obzira koliko će to na kraju koštati finansijski jer se za to mora obezbediti novac, pa makar i prioritete drugačije poslagali – pojasnio je Tegeltija.


Land Rover iz ponude izbacio trovratni Range Rover Evoque – BiGportal.ba\nLand Rover iz ponude izbacio trovratni Range Rover Evoque\nLand Rover je odlučio da iz svoje ponude povuče trovratni Range Rover Evoque, a razlog je slaba prodaja.\nOtkako se na tržištu pojavio kabriolet, treća karoserijska verzija izuzetno traženog Evoquea, trovratna verzija se najlošije prodaje. Zbog toga je odlukom čelnika Land Rovera povučena iz prodaje, a izvori bliski kompaniji tvrde da 95 posto prodaje čini petovratna verzija.\nKupci koji su manje fokusirani na praktičnost sada mogu da kupe samo skuplji kabriolet kao alternativu petovratnom Evoqueu.\n“Od modelske 2019. godine Land Rover je racionalizovao svoju ponudu Range Rover Evoquea i koncentrisao se na petovratni model i kabriolet koji čine većinu prodaje”, izjavio je predstavnik Land Rovera.\nProdaja trovratne verzije je u martu opala za 7,8 posto u odnosu na mart prošle godine, a ukupna prodaja je opala za 3,8 posto u periodu od godinu dana završno s 31. majem.\nSlaba prodaja trovratnog Evoquea nije iznenađenje jer se industrija okreće praktičnijim petovratnim automobilima. U poslednjih 18 meseci su iz prodaje povučene trovratna verzija Audija A3 i Volkswagenov Scirocco, dok su neki drugi modeli pretvoreni u petovratne modele dolaskom nove generacije.\nZa sada nema informacija da li će druga generacija Evoquea biti ponuđena u verziji s troja vrata, ali se špekuliše da se to neće dogoditi.\nUprkos dominaciji petovratnog Evoquea, druga generacija će verovatno ponuditi kabriolet 2020. godine.


Raspisana javna nabavka za izgradnju pepelovoda u okviru TE „Kostolac A“ | Energetski portal Srbije\nRaspisana javna nabavka za izgradnju pepelovoda u okviru TE „Kostolac A“\n06.01. 2015 Srbija\nJP „Elektroprivreda Srbije“ raspisalo je 30. decembra 2014. godine javnu nabavku za „Izradu novog pepelovoda od termoelektrane Kostolac A do deponije pepela u PK Ćirkovac“.\nSvi zainteresovani ponuđači moraju da ispune obavezne uslove iz Zakona o javnim nabavkama, ali i dodatne uslove, odnosno ostvaren poslovni prihod od dve milijarde dinara u protekle tri godine, da nema gubitka u poslovanju u poslednje tri godine, kao i da u poslednjih 12 meseci nije imao nijedan dan nelikvidnosti na svojim tekućim računima. Osim toga, mora da raspolaže neophodnim poslovnim kapacitetom, da poseduje sertifikate ISO 9001, ISO 14001 i OHSAS 18001, kao i da raspolaže kadrovskim i tehničkim kapacitetom.\nPonuda mora biti dostavljena na srpskom jeziku, a može se dostaviti do 10. februara 2015. godine. Zainteresovani mogu podneti samo jednu ponudu, a mogu učestvovati zajedno sa drugim izvođačima ili kao podizvođači.\nMaksimalni rok završetka montažnih radova i početak probnog rada pepelovoda iznosi 180 dana od dana zaključenja ugovora, dok je za ostale radove rok završetka 270 dana. Osnovni kriterijum za dodelu ugovora biće najniža ponuđena cena.


Luksuzni apartmani u Sarajevu - Green Elite Residence - Destination Sarajevo\nUrijan Dedina 123, 71000 Sarajevo\n+387 61 894 380\nSmješteni u novoizgrađenoj zgradi, luksuzno opremljeni, prostrani apartmani Green Elite Residence, koji uz sve nude odličan pogled na Sarajevo, idealan su izbor ukoliko Sarajevo želite posjetiti sa porodicom.\nGostima su na raspolaganju 4 apartmana u četverospratnoj zgradi, od čega tri identičnog rasporeda sa po tri spavaće sobe, velikim dnevnim boravkom sa kuhinjom i trpezarijom, dva kupatila i balkonom sa predivnim panoramskim pogledom na Sarajevo.\nPosljednji sprat rezervisan je za penthouse koji se sastoji od dvije spavaće sobe, dnevnog boravka sa kuhinjom i trpezarijom, dva kupatila, a posjeduje i veliki balkon.\nSvi apartmani kategorizirani su oznakom 5 zvjezdica i potpuno su opremljeni za komforan boravak bilo da ste u posjeti glavnom gradu BiH samo dva dana ili ostajete nešto duže.\nApartmani se nalaze na uzvišenju iznad naselja Skenderija u centru grada, uz glavnu gradsku zaobilaznicu, ulicu Put mladih muslimana, te posjeduju privatni parking koji je osiguran video nadzorom. Šetnjom ćete za 10-15 minuta doći u gradsku jezgru, do dva velika šoping centra ili nekih od glavnih sarajevskih atrakcija.\nUdaljenost od aerodroma Sarajevo:7,8km\nU blizini Starog jevrejskog groblja\nPrevoz taxijem od/do aerodroma:14min/11KM\nUdaljenost od centra:2,6km/5min